Home / Lokalna samouprava / Vasić: Za programe zapošljavanja Grad izdvojio ove godine preko 20 miliona dinara\nVasić: Za programe zapošljavanja Grad izdvojio ove godine preko 20 miliona dinara\nObjavio PV , 30.04.2018.\nZa realizaciju brojnih programa zapošljavanja iz gradskog budžeta za ovu godinu izdvojeno je preko 20 miliona dinara, kazao je gradonačelnik Pirota mr Vladan Vasić prilikom uručenja ugovora o sprovođenju programa stručne prakse, jedno od četiri programa Gradske uprave kojima se pomaže zapošljavanje.\n-Nadam se da ćete i vi biti u onih 75 posto koji su nakon ovog programa do sada uspešno nalazili stalni posao. Mislim da smo zaokružili čitav sistem podrške, počev od podrške porodici, za vantelesnu oplodnju, za decu, tu dajemo oko 60 miliona dinara, zatim dajemo stipendije sportistima, studentima, za sport izdvajamo oko milion eura godišnje, a za osnovno i srednje obrazovanje preko tri miliona eura. Imamo i razne programe poput ovog, zatim podrške samozapošljavanju, zapošljavanju teže upošljivih kategorija stanovništva. Za sve programe zapošljavanje u ovoj godini izdvojili smo blizu 20 miliona dinara. Ove godine imamo novu meru gde će poslodavci moći da podignu kredit a da mi subvencionišemo kamate na te kredite. Ove godine ćemo uložiti i preko 500.000 evra za razvoj poljoprivrede. Ako pogledamo sve ove mere, mislim da Grad Pirot značajna finansijska sredstva za sve kategorije stanovištva, počev od najmlađih pa do svršenih studenata, kako bi ostali u Pirotu i učinili Pirot lepšim i boljim. Svakoga dana treba da radimo na tome-kazao je gradonačelnik Vasić.\nPovezanograd pirotistaknutoprogrami zapošljavanjavladan vasic\n← Previous Story Dodeljeni ugovori o stručnoj praksi, prilika za dragocena radna iskustva za mlade nezaposlene Piroćance\nNext Story → Kostić izabran u Bord direktora Svetske organizacije slobodnih zona


Đerđ Matković - Blic Online\nSa "Ciskom" o ubrzavanju digitalizacije u Srbiji\nAmbasador Srbije u SAD Đerđ Matković i viši potpredsednik za odnose sa vladama i zajednicama u kompaniji "Cisko" Majkl Timeni potpisali su u Vašingtonu Memorandum o razumevanju, čiji je cilj otpočinjanje razgovora između Vlade Srbije i te američke kompanije o programu nacionalne agende za ubrzavanje digitalizacije.\nNa inauguraciji novoizabranog predsednika SAD Donalda Trampa 20. januara Srbiju će zvanično, kao i većinu zemalja, predstavljati ambasador naše zemlje u Vašingtonu Đerđ Matković, piše list "Danas".\nPobedom Donalda Trampa otvaraju se nove mogućnosti za Srbiju, ocenio je za Glas Amerike Đerđ Matković, ambasador Srbije u Vašingtonu.\n"MATKOVIĆ ODMERENO O PUTINU" Profesorka čikaškog univerziteta o izjavi srpskog ambasadora u SAD\nNada Petković, profesor na Čikaškom univerzitetu i moderator na tribini na kojoj je govorio srpski ambasador u Vašingtonu Đerđ Matković, izjavila je da je obraćanje srpskog diplomate "bilo savršeno odmereno o odnosima Srbije i Rusije", te da ga je lokalni list "Čikago marun" pogrešno preneo.\nDačić: Ambasador Srbije u SAD nije izneo stav Srbije o Putinu i Rusiji\nMinistar spoljnih poslova Srbije Ivica Dačić rekao je danas da izjava srpskog ambasadora u SAD Djerdja Matkovića da "Putin ima veliki ego, da želi da bude vladar sveta i da Rusija ponovo postane velika supersila" ne izražava zvanične stavove naše zemlje.\nMatković: Vučić će u SAD posetiti velike kompanije\nProgram posete predsednika Vlade Srbije Aleksandra Vučića Sjedinjenim Američkim Državama predviđa obilazak velikih kompanija, jer ekonomski interes je u prvom planu njegove posete, rekao je ambasador Srbije u SAD Đerđ Matković.\nAmbasador Srbije Đerđ Matković predao akreditive Obami\nAmbasador Srbije u Vašingtonu Đerđ Matković predao je akreditive predsedniku SAD Baraku Obami.\nMatković: U odnosima s SAD fokusiraću se na ekonomiju\nAmbasador Srbije u Sjedinjenim Američkim Državama Đerđ Matković izjavio je danas da će na novoj dužnosti težište staviti na ekonomsku saradnju, a da političke odnose dve zemlje optereću slučaj Bitići i paljenje američke ambasade u Beogradu 2008. godine.


Novo lice ruskih protesta nakon povratka Navaljnog – Zavera\nZTP 26. januara 2021.\t0 Komentara\nSubotnji protesti bili su nesumnjivo antirežimski, antielitni i antikorupcijski, ali ne nužno i liberalni, prozapadni i prodemokratski. Nije iznenađujuće što takvi protesti plaše ne samo vlast, već i uspešne slojeve društva, pa čak i one koji se ne smatraju pristalicama režima.\nProtesti koji su se prošle subote održali širom Rusije nisu bili nalik novijim lokalnim pokretima poput moskovskih demostracija leta 2019 ili regionalnih protesta 2019–2020 u Habarovsku, Jekaterinburgu i Šijesu. Umesto višestrukih ciljeva, zbog kojih se opozicioni pokreti često čine neskladnim, najnovije proteste ujedinio je isti povod: protivljenje vladajućem režimu i podrška utamničenom lideru opozicije Alekseju Navaljnom.\nProtesti su imali širu bazu i od uobičajenih liberalnih slojeva i od pristalica Navaljnog. Mnogi demonstranti su naglasili da ih nije podstakao sam Navaljni, kojeg ne smatraju idealnim vođom ni za Rusiju, pa čak ni za opoziciju, već ono što mu je ruska država učinila: trovanje nervnim gasom i hapšenje odmah po povratku u Rusiju, nakon lečenja u Nemačkoj. Drugim rečima, ljudi su protestovali protiv bezakonja i uzurpacije vlasti usled prošlogodišnjih promena ustava, koje su predsedniku Putinu omogućile da praktično doživotno ostane na funkciji.\nSubotnji protesti su bili drugačiji i zbog odsustva šaljivih slogana i plakata, karaterističnih za prethodne ruske proteste (i aktuelna dešavanja u Belorusiji). Demonstranti su bili vrlo ozbiljni, čak i smrknuti. U sloganima nije bilo uobičajenih pozivanja na zakon, demokratiju i ustav. Ovaj put nije bilo apela za pošteno brojanje glasova, slobodno kandidovanje ili odustajanje od planova za izgradnju deponije ili nove crkve. Bio je to marš protiv vlasti, ali ne zbog izborne prevare ili lošeg urbanog planiranja, već pokušaja ubistva i naknadnog hapšenja opozicionog aktiviste koji je režimu objavio rat.\nZa razliku od protesta zbog ubistva opozicionara Borisa Nemcova 2015. godine, subotnjim mitingom u Moskvi nisu dominirali predstavnici liberalne inteligencije. Nemcov, inače bivši saradnik Borisa Jeljcina, bio je mnogo bliži tim slojevima društva, koji 90-te doživljavaju kao zlatno doba Rusije. Navaljni je svakako manje njihov heroj nego što je Nemcov bio. Povrh toga, mnogi demonstranti koji su izašli na ulice zbog Navaljnog ne bi to učinili za Nemcova. Navaljni manje-više jednako napada i zvaničnike iz 2000-ih i oligarhe 1990-ih.\nPored toga, najradikalniji demonstranti nisu ličili na tipične pristalice prodemokratskih protesta u Moskvi. Pre biste ih mogli opisati kao mladi, urbani, postindustrijski proletarijat. Najverovatnije su to građani koji rade u uslužnom sektoru ili kancelarijskim poslovima, i koji su nezadovoljni svojim poslom, platama i perspektivom.\n(foto: Sergey Ponomarev/The New York Times)\nMoskovski protest je bio znatno agresivniji od svih prethodnih sličnih događaja; bilo je mnogo sukoba sa policijom od samog početka. Slike napada na automobil opremljen rotacionim svetlom bez presedana su za savremeni ruski opozicioni pokret.\nNa protestu u Sankt Petersburgu zabeležen je još veći odziv nego u Moskvi. Moguće je da postoji veza između širenja koronavirusa i broja protestanata: vlasti Sankt Petersburga imale su lošije rezultate u suzbijanju pandemije nego njihove kolege iz Moskve, a razmere zaraze ponekad su bile veće u drugom najvećem ruskom gradu nego u prestonici.\nSlično moskovskim protestima leta 2019, režim je svesno forsirao sukobe sa građanima kako bi opravdao potonju oštru reakciju. Prema zvaničnoj verziji događaja, snage bezbednosti ne samo da suzbijaju proteste, već su na prvoj liniji fronta, opirući se revoluciji koju sponzorišu strani neprijatelji, sa ciljem uništenja Rusije.\nZapadni stav prema najnovijim protestima je mnogo aktivniji nego prethodnih godina, što samo pojačava strepnje i ruskog režima i običnih Rusa. Zapadne prestonice uvek izražavaju podršku ruskim demonstrantima i osuđuju postupke službi bezbednosti. Ali nakon trovanja u Sibiru i lečenja u Nemačkoj, Navaljni je postao prvi glas Rusije u inostranstvu i političar sa globalnim uticajem, zbog čega izjave Zapada odražavaju novonastalu realnost.\nNa primer, Bajdenova administracija je rekla da će „stati rame uz rame sa našim saveznicima i partnerima u odbrani ljudskih prava“. Iz toga sledi da Bajdenov partner u Rusiji nije Putin već Navaljni, tj. da je Navaljni saveznik u borbi protiv Putina. To je strana koju je Vašington izabrao u ruskom građanskom konfliktu, verovatno i kao odgovor na rusko mešanje u američke predsedničke izbore 2016. U tom smislu, teško je zamisliti javno kolebanje među lojalnim vojnicima ruskog režima.\nOrganizatori protesta sada pokušavaju da ih učine redovnim sve dok je Navaljni u zatvoru. Situacija je takva da će opozicija pokušavati jednom nedeljno da izvuče građane na ulice, pretvarajući protestne skupove u rutinska gradska dešavanja.\nOvakvi redovni protesti biće pozadina svakog međunarodnog kontakta sa Kremljom, dok će svako nasilje bezbednosnih službi i stranci i Rusi smatrati svakodnevnom pojavom. Država će pokušati da delegitimizuje demonstrante, predstavljajući ih kao nasilnike koji imaju podršku inostranih sponzora. Kao što smo videli u Minsku i Habarovsku, protesti mogu potrajati mesecima, nadajući se preokretu koji će ugroziti vlast. Za sada, vreme je na strani režima, ali ne u nedogled.\n(CarnegieMoscowCenter-ZTP, foto: Anatoly Maltsev)\nTagovi:Rusija, protesti, Navaljni, policija, Moskva\nTvorci robota Sofije planiraju masovnu proizvodnju do kraja godine


Srbija: Kontrolišemo situaciju na Kosovu\nManji požar na prelazu Jarinje\nSrbi pojačavaju barikade na putevima koji vode do administrativnih prelaza na severu Kosova, a Vlada Srbije poziva građane severa Kosova da ostanu mirni i ne nasedaju na provokacije. Strani i domaći zvaničnici pozivaju na uzdržanost.\nPrema podacima kojima raspolaže srpska Vlada na Jarinju i Brnjaku su pripadnici EULEX-a i KFOR-a, dok kosovski carinici i policija nemaju nikakvu ulogu na tim prelazima. Kako je danas, posle sednice Vlade izjavio direktor Vladine kancelarije za saradnju sa madijima Milivoje Mihajlović KFOR i EUELX su na prelazima u skladu sa mandatom koje su im poverile Ujedinjene nacije:\n"Vlada prati i u potpunosti kontroliše situaciju na Kosovu i Metohiji. Stanje je mirno i sve vitalne funkcije se odvijaju nesmetanmo. Škole, zdravstvene ustanove i ostale insitucije države Srbije su u potpunosti u funkciji stabilizacije i mira."\nDok Srbi sa severa Kosova pojačavaju barikade na putevima koji vode ka administrativnim prelazima Jarinje i Brnjak, strani i domaći zvaničnici pozivaju na mir. Ambasadorka SAD u Srbij Meri Vorlik izjavila je danas da je veoma važno da sve strane na Kosovu ostanu uzdržane:\n"Smatramo da je veoma važno da predaja nadležnosti između EULEX-a i KFOR-a danas protekne mirno, i kao što sam rekla, da sve strane ostanu uzdržane i miroljubive."\nKako ocenjuje potpredsednik Vlade Srbije Ivica Dačić, jednostrani potezi Prištine izazivaju napetost, a dovođenje i prisustvo kosovskih carinika na prelazima Jarinje i Brnjak je zloupotreba dogovora o prihvatanju carinskog pečata. Dačić, koji je danas prisustvovao proslavi Dana granične policije u centru granične policije u Dimitrovgradu smatra da dovođenje kosovskih carinika helikopterima liči na veliku bajku i predstavu i da to ne može opstati u realnosti:\n"Nije se razgovoralo kome ide prihod od carina, niti ko će biti na tim administrativnim prelazima. Mi jesmo za razgovore na tu temu, ali nismo za jednostrane postupke."\n"EULEX je izašao iz mandata i počeo da se bavi prevozom predstavnika privremenih institucija iz Prištine, što će ga dodatno antagonizovati sa srpskim stanovništvom na severu, gde on i inače nije imao neku strašnu poziciju."\nA kako je izjavio državni sekretar u Ministarstvu za Kosovo i Metohiju Oliver Ivanović, prema informacijama kojima raspolaže, predsednica i premijer Kosova Atifete Jahjaga i Hašim Tači su pozvani u Vašington na razgovor. Po rečima Ivanovića to je d-bro jer će to biti prilika da razjasne stavove i objasne svoje namere.


Devojke bi se odrekle pameti zbog većih grudi - Zena.rs\nDevojke bi se odrekle pameti zbog većih grudi\nNajnovije istraživanje u Velikoj Britaniji pokazalo je poražavajuće rezultate: skoro polovina devojaka starosti od 18 do 25 godina radije bi da imaju velike grudi, nego da budu inteligentne, a trećina ispitanica izjasnila se da bi rado zamenila inteligenciju za atraktivan izgled.\nStarleta Keti Prajs, poznatija kao Džordan, koja svoj izgled duguje plastičnoj hirurgiji, jedna je od najpopularnijih medijskih ličnosti u Velikoj Britaniji i uzor je mnogim devojkama\nIako su ovakvi rezultati istaživanja donekle bili očekivani, stručnjaci su izrazili zabrinutost što je današnjim devojkama izgled važniji od pameti i obrazovanja. Oni smatraju da je to posledica opsesije poznatim ličnostima u kojima mladi vide uzor, kao i popularizacije plastične hirurgije.\nČetvrtina ispitanih devojaka priznala je da bi sa većim grudima bila srećnija, a 60 odsto njih veruje da bi sa bujnijim poprsjem bile privlačnije muškarcima. Kat Banyard iz Ženske grupe "UK Feminista" smatra da ovakvi stavovi proističu iz nametnutih modela koji se forsiraju kroz medije.\n"Devojke se danas suočavaju sa velikim pritiskom da se fokusiraju na svoje telo. Putem časopisa i televizije nameće im se, od najranijeg uzrasta, da je jako bitno kako izgledaju, tako da im to postaje primarno u životu. Rezultat toga je sve veći broj devojaka koje pate od poremećaja u ishrani, ili se jako mlade odlučuju na ekstremne mere kao što je plastična hirurgija. Ovi rezultati otkrivaju i izvesnu isfrustriranost devojaka koje uporno pokušavaju da dostignu taj nametnuti ideal lepote", kaže Kat Banyard.\nKad je reč o emotivnim vezama, dve trećine ispitanih devojaka smatra da muškarci ne vrednuju toliko inteligenciju kod žene koliko fizički izgled.\nTakođe, veruju da ukoliko su atraktivne, veće su im i šanse za napretkom u karijeri. Skoro 80 odsto devojaka reklo je kako su doživele da okolina više sudi o njihovom izgledu nego što obraća pažnju na njihovu inteligenciju.\n"Sa svih strana bombardovani smo slikama atraktivnih žena sa velikim grudima i punim usnama. Kada pogledate te žene, lako možete da uspostavite vezu između njihovog izgleda i uspeha koji imaju, ali forsiranje takvih ličnosti može da proizvede nezdravu fiksaciju kod devojaka. Lepota je prolazna, zato je važno da se devojke rade na sebi i da prvenstveno izgrade samopoštovanje", naglašava Mamta Saha.


Šarić se bezuslovno predao vlastima Srbije, određen mu pritvor\nMinistar pravde Srbije Nikola Selaković rekao je da da se narko bos Darko Šarić, optužen za šverc više od pet tona kokaina, bezuslovno predao nakon što je shvatio da će biti uhapšen. Specijalni sud u Beogradu odredio mu je pritvor, , saopštio je Viši sud.\n"Pritvor traje do dalje odluke suda, a najduže 60 dana", navodi se u saopštenju suda.\nPrema rečima Selakovića, nakon što su operativci koji su radili na ovom slučaju locirali njegovo kretanje po zemljama Latinske Amerike, od Šarićevog branioca su dobili zahtev za kontaktom.\n„Na osnovu tih kontakata, da bi se izbeglo krvoproliće, da bi se izbegle žrtve do kojih bi, po svojoj prilici prilikom hapšenja moglo da dođe, ponuđena je njegova bezuslovna predaja organima Republike Srbije. Ponavljam, ponuđena je bezuslovna predaja, predaja u kojoj nisu zahtevani nikakvi ustupci u korist okrivljenog. Ono što je okrivljeni Darko Šarić jeste da mu se, pre dolaska u Srbiju, omogući kontakt sa njegovim braniocem, majkom i sinom. To je i učinjeno“, rekao je Selaković na konferenciji u Beogradu.\nOn je rekao i da je akcija lociranja Šarića trajala devet i po meseci, a da je ponuda o predaji stigla pre mesec i po dana. Selaković je dodao da su na lociranju Šarića, pored Bezbednosno-informativne agencije veliku ulogu imali i MUP i Ministarstvo pravde Crne Gore, ali i čitava mreža bezbednosnih agencija drugih država, među kojima su i CIA, slovenačka SOVA, italijanska, španska, belgijska, švajcarska i austrijska služba bezbednosti.\nFOTO GALERIJA: Sprovođenje Darka Šarića u pritvor\nistar pravde Srbije Nikola Selaković rekao je da da se narko bos Darko Šarić bezuslovno predao nakon što je shvatio da će biti uhapšen i preko Cene Gore je prebačen u Beograd. Nakon što su operativci koji su radili na ovom slučaju locirali njegovo kretanje po zemljama Latinske Amerike, od Šarićevog branioca su dobili zahtev za kontaktom\nPrvi potpredsednik Vlade Aleksandar Vučić rekao je na sednici Vlade da je avion iz treće zemlje u kome je bio Šarić, sleteo u međunarodnu zonu podgoričkog aerodroma kako bi Šariću, prema dogovoru o bezuslovnoj predaji, omogućili polusatni susret sa sinom, ćerkom i suprugom.\n„Smatrali smo da to ni na koji način ne otežava i ne umanjuje značaj postupka. Na protiv, u mnogome nam olakšava, sprečava bilo kakve probleme, bilo kakve žrtve ili oduglovlačenje. To je bilo omogućeno u međunarodnoj zoni podgoričkog aerodroma i nadležni organi Srbije su u skladu sa potpisanim Sporazuom koji imamo sa Crnom Gorom, na podgoričkom aerodromu preuzeli pod svoju kontrolu i priveli Darka Šarića“, rekao je Vučić.\nOn je dodao da je potraga za Šarićem podrazumevala tajnu pratnju nad pripadnicima klana i porodice Šarić koja je trajala 270 dana, stalni video nadzor objekata, GPS sredstva za lociranje, presretanje telefonskih i internet komunikacija 15 lica, tajni pretresi, geografsko locirnje putem telekomunikaionih uređaja...\nTužilac za oranizovani kriminal Miljko Radisavljević podsetio je da je Tužilaštvo protiv Šarića podnelo 13 optužnica zbog trgovine narkoticima i pranja novca. Radisavljević je rekao i da je u Specijalnom sudu za 24. mart zakazan nastavak suđenja pripadnicima Šaricheve kriminalne grupe. Tužilac međutim nije mogao da kaže da li će Darko Šarich tražiti odlaganje ili će se uključiti u proces.\nO Darku Šariću\nDarko Šarić, rođen 21. oktobra 1970, čak šest puta je bio osuđivan presudama Opštinskog suda u Pljevljima zbog pet različitih krivičnih dela, ugrožavanje sigurnosti na radu iz nehata, uništenje aparata u rudnicima ili drugim građevinskim preduzećima, uništenje poslovnih i stambenih prostorija, proneveru i nedozvoljeno držanje oružja i eksplozivnih materija. Šarić je 2005. godine dobio državljanstvo Srbije, srpski pasoš i ličnu kartu, što je, prema najavama srpskih zvaničnika, predmet istrage. OPŠIRNIJE O DARKU ŠARIĆU\nU Specijalnom sudu u Beogradu u utorak prepodne je završeno saslušanje Šarića, rekla je za RSE portparolka suda Dušica Ristić.\nDežurno krivično vanpretresno veće uskoro bi trebalo da saopšti odluku o tome da li će Šariću biti određen pritvor, odnosno da li na snazi ostaje rešenje kojim je Šariću određen pritvor 9. decembra 2010. godine.\nViši sud u Beogradu saopštio je da je Darko Šarić optužen za trgovinu drogom, uhapšen po rešenju o određivanju pritvora i po poternici istražnog sudije odeljenja za organizovani kriminal.\nTa poternica je izdata 9. decembra 2009. godine. U saopštenju, Sud je naveo da je Šarić predat Okružnom zatvoru u Beogradu, posebnoj pritvorskoj jedinici.\nŠarić je u utorak ujutro oko 9.30 prevezen u beogradski Specijalni sud. Reporteri sa lica mesta prenose da su u dvorište suda, gde se nalazi pritvorska jedinica, ušla četiri blindirana džipa sa zatamnjenim staklima.\nJedan od natraženijih begunaca, Darko Šarić, uhapšen je i od 18. marta se nalazi u pritvoru u Beogradu. Ministar pravde Srbije Nikola Selaković rekao je da se narko bos Darko Šarić bezuslovno predao nakon što je shvatio da će biti uhapšen. FOTO: Vesna Anđić\nLux stanovi Darka Šarića: Mala renta ali veliki strah\nLov na "krtice" iz vlasti ili predizborni obračun


Više nema laži, nema prevare – sa ovom aplikacijom možete znati kako je ko raspoložen - Naši u svetu\nViše nema laži, nema prevare – sa ovom aplikacijom možete znati kako je ko raspoložen\nObjavljeno 15/11/18 u 18:00\nBEOGRAD – Đaci Matematičke gimnazije, osim što oduševljavaju medaljama i peharima sa matematičkih takmičenja, razvili su jedinstvenu aplikaciju preko koje možete da otkrijete kako je neko iz vašeg okruženja raspoložen.\nViše nema laži, nema prevare – od sada ćemo znati ko je kako raspoložen zahvaljujući talentovanim đacima iz Matematičke gimnazije koji su razvili aplikaciju koja čita emocije sa lica.\nNa osnovu tačkica, koje su vidljive u samoj aplikaciji, a koje prikazuju karakteristične crte lica, i algoritma mašinskog učenja može se utvrditi kako je neko raspoložen, tačnije da li je ljut, iznenađen, srećan, zgađen, tužan ili neutralan.\nA kako su uopšte došli na ideju da osmisle ovu neobičnu aplikaciju, otkrila je učenica Valentina u emisiji Jutro na Prvoj televiziji.\n„Bilo nam je zanimljivo da napravimo neki program koji bi mogao nekim sajtovima da pokaže da li smo zadovoljni nekim proizvodima ili recimo da se koristi na poligrafima, pa smo prošle godine pokušali da uradimo ovako nešto. Na osnovu karakterističnih tačaka na licu i algoritma mašinskog učenja program je uspeo da prepozna emocije na licu“, objašnjava.\nUmesto na regularnim časovima, đaci koji su radili na ovom projektu su razvijali aplikaciju na sekciji primenjene fizike. Ovakav vid učenja i rada je posebno značajan za talentovane đake, koji imaju želju da rade na izazovnim projektima.\n„Prilično je važno da pohađamo sekciju, jer mi možemo na sekcijama da radimo stvari koje nam se sviđaju, a koje ne možemo da čujemo u školi. Na našim sekcijama se bavimo elektronikom, robotikom i programiranjom, te veoma rado ostajemo posle škole da radimo projekte poput ovih“, ističe Valentina.\nI dok apllikacija savršeno radi i prepoznaje emocije kod svih osoba, postoji jedna stvar koja ometa čitanje emocija, a to je brada jer ih ona maskira.\nFiskalni savet jasan po pitanju novog povećanja penzija\nSrbija čeka drugi najveći ikada dobitak na Lotou


Zvezda kvari posao Partizanu?! - Sportske.net\nZvezda kvari posao Partizanu?!\nPartizan je uporan, šalje primamljive ponude, dok Zvezda taktizira i strpljivo čeka svoj trenutak...\nIliev potvrdio, trka za Vlahovića uveliko traje!Zvezda - Pojačanje čim Grujić 'parafira'!Premijer ima lepe želje za PartizanJoš nema ponude za napadača Partizana!'Ultras World' - Gde su "Delije" i "Grobari" na podvlačenju crte?\nKapiten Vojvodine Mirko Ivanić je odavno zainteresovao beogradske ''večite rivale'', od kojih je Partizan do sada bio znatno konkretniji i izdašniji.\nPodsetimo, crno-beli su letos u finišu prelaznog roka nudili milion i po evra za ovog fudbalera, a ovoga puta ponuda je nešto skromnija i iznosi 1.4 miliona.\nOčekuje se da se čelni ljudi u Vojvodini, kao i sam Ivanić izjasne do početka priprema za nastavak sezone, ali možda i najveća prepreka realizaciji transfera mogao bi da bude poznati Ivanićev stav da ne želi iz Vojvodine u Beograd.\nTo se odnosilo i na Partizan i na Zvezdu, ali kako danas prenosi ''Alo'', klub sa Marakane strpljivo čeka svoju priliku oko Ivanićevog transfera i Zvezdin glavni adut u celoj priči jeste ono što Partizan Ivaniću ne može da ponudi, bar kada je sledeća godina u pitanju, a to je - Liga šampiona.\nNaravno, i crveno-beli su još uvek daleko od ostvarenja tog cilja, ali bi Mirko Ivanić mogao da bude jedan od glavnih aduta Zvezde u pohodu ka evropskoj eliti, pogotovo što klubu iz Ljutice Bogdana do leta treba prava zamena za Marka Grujića.\nZbog toga bi Zvezdina ponuda i sačekala letnji prelazni rok, uz nadu čelnika crveno-belih da do tada Ivanić neće reći ''DA'' Partizanu.


Zlato za Pavlovića i Samardžiju na Bledu\nNaš kadetski dubl skul Miloš Pavlović, Ranko Samardžija ubedljivo je stigao da zlatne medalje prvog finalnog dana 63. internacionalne regate – Bled 2018 koja je u petak, 15. juna 2018, počela na Bledu. Naš čamac je u finalu veslanom u subotu prepodne trijumfovao s vremenom 7:04.35, ispred posada Smedereva Andrija Jevtić, Nikola Soldatović (7:08.23) i Jaruna Tom Caranović, Josip Božić Jokić (7:15.11). Do subotnjeg finala Pavlović i Samardžija su stigli prvim mestom u prvoj grupi kvalifikacija (7:03.18). U istoj disciplini Dušan Belić i Dušan Cvetković su s rezultatom 7:27.55 (peto mesto u drugoj grupi kvalifikacija s 7:11.64) zauzeli treće mesto u B finalu, dok su u istoj trci Tihomir Vlajić i Bojo Bojović bili peti s 7:34.68 (šesto mesto u drugoj grupi kvalifikacija s 7:28.55).\nU finalu skifa za kadetkinje Maša Bugarski je s rezultatom 8:46.86 zauzela peto mesto iza čamaca Bleda (8:24.85), Hrvatske (8:34.51), Mađarske (8:41.95) i Gusara (8:46.25). Prethodno naša članica je u petak u kvalifikacijama s rezultatom 8:37:69 zauzela drugo mesto u prvog grupi i tako stigla do borbe za odličja. Anđela Nišević je s rezultatom 8:42.21 zauzela peto mesto u B finalu skifa za junirke (četvrto mesto u prvoj grupi kvalifikacija s 8:24.08).\nU subotu popodne na programu su kvalifikacije za nedeljna finala, a boje našeg Kluba će braniti Danny Đunić i Dušan Cvetković u dubl skulu za juniore, Anđela Nišević i Maša Bugarski u dubl skulu za juniorke, Bojo Bojović u skifu za kadete i Dušan Belić, Tihomir Vlajić, Miloš Pavlović i Ranko Samardžija u četverac skulu za kadete.


"Rosoneri" ne odustaju - Korea više nije meta, sledi kupovina u Kini?! - Sportske.net\n"Rosoneri" ne odustaju - Korea više nije meta, sledi kupovina u Kini?!\nBelgijanac se dovodio u vezu sa mnogim evropskim klubovima.\nZvanično, "rosoneri" se oslobodili Urugvajca!Milan opet u "crvenom", niz bez kraja, opet FFP?Milanu propao veliki transfer!Kod "tobdžija" ništa novo, Arsenal gubi vunderkinda?Milan ga prodao, on zateže! Juventusov Francuz na čekanju...\nKako deluje Đampaolo i čelnici Milana neće uspeti da dovedu prvu želju letnjeg prelaznog roka. Atletiko Madrid i klub sa "San Sira" nisu uspeli da nađu zajednički jezik oko transfera Argentinca, Madriđani su zahtevali previše novca.\nIpak po pisanju italijanskog Tutosporta, "rosoneri" se okreću ka Janiku Karasku!\nBelgijanac je u par navrata izjavljivao da želi povratak u Evropu, ali su čelnici Daliana odbijali takav dogovor. Bivši igrač "jorgandžija" se u međuvremenu primirio čak i počeo da beleži odlične partije za svoj klub.\nIpak Milan veruje da je želja za povratkom još tu, imaće nešto manje od 72 časova da završe pregovore oko Belgijanca. Karasko je tokom ove sezone zabeležio dvadeset nastupa za kineski klub uz neverovatan učinak od četrnaest golova i sedam asistencija.


Amerikanci kreću u borbu protiv ruskih obaveštajaca - 23.06.2016, Sputnik Srbija\nAmerikanci kreću u borbu protiv ruskih obaveštajaca\nSjedinjene Države zahvatila je „špijunomanija” u duhu Hladnog rata. Komitet Senata SAD za obaveštajnu delatnost već se obratio Beloj kući da se ponovo osnuje... 23.06.2016, Sputnik Srbija\n08:10 23.06.2016 (Osveženo: 08:46 23.06.2016)\nSjedinjene Države zahvatila je „špijunomanija” u duhu Hladnog rata. Komitet Senata SAD za obaveštajnu delatnost već se obratio Beloj kući da se ponovo osnuje specijalna grupa za borbu protiv ruskih obaveštajaca.\nTakav organ je već postojao za vreme Hladnog rata, ali već više od dve decenije ne radi. Grupa stručnjaka, čiji je zadatak bio isključivo borba protiv sovjetskih obaveštajaca, osnovana je 1981. godine, za vreme Ronalda Regana. Ona se uglavnom bavila „lovom“ na sovjetske špijune, razotkrivanjem njihove delatnosti, a takođe i otkrivanjem organizacija koje su, po mišljenju Amerikanaca, radile u interesima Moskve.\nAmerička specijalna grupa je prestala da radi 1992. godine, nakon raspada Sovjetskog Saveza, a nova grupa trebalo bi da bude formirana po modelu stare.\nPrema saznanjima zapadnih medija, glavni zadatak novoformirane grupe biće „otkrivanje ruskih špijuna, rasvetljavanje ubistava počinjenih po nalogu ruskih vlasti, kao i vođenje istraga o finansiranju organizacija koje rade u interesu Moskve“. Osim toga, specijalna grupa će se baviti i „borbom protiv ruske propagande i širenja dezinformacija“.\nDrugi front borbe biće otvoren protiv ruskih diplomata. Američki obaveštajci kontrolisaće kretanje ruskih diplomata na teritoriji SAD.\nPrema nacrtu zakona, ruske diplomate koje rade u SAD moraće da podnose FBI zahteve i traže dozvolu za kretanje po teritoriji zemlje, ukoliko planiraju da se udalje više od 50 milja (oko 80 kilometara) od svog radnog mesta.\nRuske diplomate će, kako se dalje navodi, moći da putuju dalje od 50 milja samo ukoliko u prethodna tri meseca niko od njihovih saradnika nije prekršio pravila kretanja.\nTakođe, FBI će morati o svemu tome da obavesti Kongres pre nego što Stejt department izda dozvolu za putovanje.\nTrenutno je radnicima ambasada i konzularnih odeljenja u SAD dozvoljeno da se slobodno kreću po zemlji.\nU komitet će, kako se pretpostavlja, osim obaveštajaca ući i saradnici Stejt departmenta, a grupa će se okupljati jednom mesečno.\n18 Maj 2016, 22:31\nKomitet za obaveštajni rad odobrio je odgovarajući nacrt zakona u maju, i njega bi sada trebalo da razmotri Senat. Datum glasanja još nije određen, a prema različitim izvorima, to bi moglo da se dogodi već idućeg meseca ili na jesen ove godine, odmah posle letnje pauze.\nZapadni mediji komentarišu da nove mere ukazuju na to da su SAD zabrinute zbog delovanja ruskih špijuna na teritoriji te zemlje, i da je njihova delatnost dosegla najviši nivo još od Hladnog rata.\nNajveća razmena špijuna Moskve i Vašingtona od vremena Hladnog rata dogodila se u julu 2010. godine na na aerodrom Švehat u Beču. Tada su SAD predale Rusiji 10 ruskih agenata, a Moskva je oslobodila četiri američka špijuna osuđena u Rusiji.\nRuski predsednik Vladimir Putin je svojevremeno rekao da je američka obaveštajna služba jedna od najboljih na svetu, ali da „ipak ne zna sve“.


OVO ĆE SE DOPASTI NAVIJAČIMA: Matić dobija funkciju u FSS | Novosti.RS\nOVO ĆE SE DOPASTI NAVIJAČIMA: Matić dobija funkciju u FSS\n04. 03. 2021. u 15:38 >> 15:40\nNekadašnji mladi reprezentativac Srbije Igor Matić imenovan je za novog koordinatora instruktorske službe Fudbalskog saveza Srbije.\nMatić, koji je daleke 2004. godine nastupao za nacionalni tim Srbije na Olimpijskim igrama u Atini, izrazio je zadovoljstvo što će na novoj funkciji imati priliku da sarađuje sa direktorom mlađih selekcija Nikolom Lazetićem:\n- Želja mi je da reorganizujem instruktorsku službu i da uspostavim principe koji će biti kompatibilni sa zahtevima i idejama Fudbalskog saveza Srbije. To podrazumeva selektivni proces u svim uzrasnim kategorijama, dopunske selekcije, konstantno praćenje instruktora po regionima, edukaciju i razmenu iskustva sa trenerima mlađih kategorija. Prioritet svih nas koji radimo sa mladim igračima mora da bude stvaranje modela A reprezentativca - izjavio je Matić.\nNekadašnjem reprezentativcu i dugogodišnjem članu tima Superligaša Čukaričkog ovaj posao nimalo nije stran.\n- Radio sam četiri godine na funkciji direktora omladinske škole Čukaričkog, dugo sam u fudbalu i pokušaću to svoje dragoceno iskustvo da prenesem na instruktore širom Srbije. Detaljno sam upoznat sa kvalitetom i potencijalom 95 odsto dece koja brane boje mlađih reprezentativnih selekcija i mogu da budem od velike pomoći direktoru Lazetiću i svim selektorima koji rade u Fudbalskom savezu Srbije - rekao je Matić posle potpisivanja ugovora i stupanja na dužnost.\nfudbal Sport fudbalska reprezentacija Srbije FSS Fudbalski savez Srbije Igor Matić\nSAMO što nije 15. februar i samo što nije Dragan Stojković Piksi.\nKADA sa ljudima iz FIFA pričate o parama, onda se priča u - dolarima. Kada ljudi u FSS pričaju sa kandidatom za selektora "orlova", onda se priča u - evrima.\n11:41 ZA PRVI PREGLED DODATNE EKIPE LEKARA: Da bi se izbegle gužve, novi punktovi u Novom Sadu


1.4.2022 0:00:00 17.3.2022 0:00:00 INFORMACIJA O VIŠEGODIŠNJIM KAPITALNIM PROJEKTIMA MINISTARSTVA VANJSKIH POSLOVA BIH FIN - Ministarstvo vanjskih poslova PhaseThree Online konsultacije Completed 01.04.2022. Direktni poziv svim registrovanim sa liste zainteresiranih Internet\n16.7.2021 0:00:00 1.7.2021 0:00:00 Izvještaj o radu Državne komisije za granicu Bosne i Hercegovine za period oktobar 2020- april 2021. - Ministarstvo civilnih poslova BiH PhaseThree Online konsultacije Completed 16.07.2021. Direktni poziv svim registrovanim sa liste zainteresiranih Internet\n16.12.2021 0:00:00 1.12.2021 0:00:00 Memorandumom o razumijevanju između Ministarstva sigurnosti Bosne i Hercegovine i Centra izvrsnosti (COE) za odbranu od terorizma (DAT) - Ministarstvo sigurnosti BiH PhaseThree Online konsultacije Completed 16.12.2021. Direktni poziv svim registrovanim sa liste zainteresiranih Internet\n15.5.2022 0:00:00 15.4.2022 0:00:00 Nacrt Zakona o izmjenama i dopunama Zakona o strancima - Ministarstvo sigurnosti BiH PhaseThree Online konsultacije Completed 15.05.2022. Direktni poziv svim registrovanim sa liste zainteresiranih Internet\n15.3.2022 0:00:00 25.2.2022 0:00:00 Odluka o visini naknada za usluge iz nadležnosti Direkcije za civilno vazduhoplovstvo Bosne i Hercegovine - Direkcija za civilno zrakoplovstvo BiH PhaseThree Online konsultacije Completed 15.03.2022. Direktni poziv svim registrovanim sa liste zainteresiranih Internet\n20.8.2020 0:00:00 5.8.2020 0:00:00 PROGRAM RADA INSTITUTA ZA MJERITELJSTVO BOSNE I HERCEGOVINE ZA 2021. GODINU - Institut za mjeriteljstvo BiH PhaseThree Online konsultacije Completed 20.08.2020. Direktni poziv svim registrovanim sa liste zainteresiranih Internet\n16.7.2022 0:00:00 1.7.2022 0:00:00 "Program reformi Bosne i Hercegovine 2022" - Ministarstvo vanjskih poslova PhaseThree Online konsultacije OnGoing 16.07.2022. Direktni poziv svim registrovanim sa liste zainteresiranih Internet\n24.9.2020 0:00:00 9.9.2020 0:00:00 “Prijedlog Pravilnika o uslovima nabavke i načinu korištenja službenog specijalizovanog vozila u Centralnoj izbornoj komisiji Bosne i Hercegovine“. - Centralna izborna komisija BiH PhaseThree Online konsultacije Completed 24.09.2020. Direktni poziv svim registrovanim sa liste zainteresiranih Internet


U BiH prosječna neto plaća u januaru 870 KM , a bruto 1.351 KM - Privredna štampa\nU BiH prosječna neto plaća u januaru 870 KM , a bruto 1.351 KM\nProsječna mjesečna isplaćena neto plaća u BiH u januaru ove godine iznosila je 870 KM i nominalno je viša za 0,8 posto u odnosu na decembar, te viša za 2,7 posto u odnosu na januar prošle godine.\nNajniža prosječna neto plaća od 541 KM bila je u djelatnosti pružanja smještaja, te pripreme i usluživanja hrane, u građevinarstvu je iznosila 567 KM, dok je prosječna neto plaća u administrativnim i pomoćnim uslužnim djelatnostima iznosila 593 KM.\nPrema podacima Agencije za statistiku BiH, u finansijskim i djelatnostima osiguranja prosječna neto plaća u januaru iznosila je 1.423 KM, u proizvodnji i snabdijevanju električnom energijom, plinom, parom i klimatizaciji 1.414 KM, dok je prosječna neto plaća u sektoru informacija i komunikacija iznosila 1.242 KM.\nProsječna bruto plaća u BiH u januaru 2018. je iznosila 1.351 KM i nominalno je viša za 0,8 posto u odnosu na decembar, te viša za 2,9 posto u odnosu na januar 2017. godine.\nBLSE: Danas promet 1.363.728,89 KM\nNa današnjem trgovanju na Banjalučkoj berzi ostvaren je promet od 1.363.728,89 KM, kroz 131 transakcija.…\nPočele pripreme bh. kompanija za Poslovni forum i B2B sastanke u Cirihu\nDijaspora za razvoj Bosne i Hercegovine iz Berna, Vanjskotrgovinska komora BiH, Privredna komora Republike Srpske,…\nNovalić: Reforma tržišta rada jedan od prioriteta Vlade Federacije BiH\nReforma tržišta rada predstavlja jedan od prioriteta Vlade Federacije, rekao je danas u Sarajevu federalni…


OCENA USTAVNOSTI - ZAKON O PRIVREMENOM UREĐIVANJU NAČINA ISPLATE PENZIJA: Ustavni sud bi do kraja marta 2018. godine trebalo da razmatra inicijativu za ocenu ustavnosti Zakona\nUstavni sud Srbije trebalo bi do kraja ovog meseca da razmatra inicijativu Udruženja vojnih penzionera Srbije za pokretanje postupka radi ocene ustavnosti Zakona o privremenom uređivanju načina isplate penzija ("Sl. glasnik RS", br. 116/2014 i 99/2016), koji je snazi od 28. oktobra 2014. godine.\nU ovom udruženju, kažu, da je na sajtu suda najpre bilo objavljeno da će veliko veće o inicijativi raspravljati u drugom i trećem kvartalu prošle godine, ali do toga još uvek nije došlo.\n– Udruženje je prvi put sudu inicijativu za ocenu ustavnosti podnelo 25. aprila 2016. godine, ali pošto odgovora nije bilo ponovo su uputili zahtev da im se odgovori dokle se stiglo u postupanju. Nedavno je stigao odgovor da predmet nije razmatran na sednici prvog Velikog veća Ustavnog suda, te da je razmatranje predviđeno u periodu januar–mart 2018. godine – kaže predsednik ovog udruženja Ljubomir Draganjac.\nOni, međutim, umesto odgovora do kraja meseca, očekuju da će se sve odložiti za drugu polovinu godine, jer niko od nadležnih u vladi ne pominje ukidanje ovog zakona, a skeptični su da će penzioneri, koji su u međuvremenu podnosili zahtev PIO fondu za donošenje uverenja o povraćaju umanjenih penzija, išta uspeti da urade.\nVeliki broj penzionera, među kojima je i Aleksandar Popović, major avijacije u penziji, kome je PIO fond dostavio odgovor o ukupnom dugu i po mesecima i po danima, pita čemu sada to i šta mu to uopšte znači?\nDraganjac kaže da, osim troškova za sudske takse, koje će penzioneri morati da plate, teško nešto mogu da dobiju, ali da svako ima pravo da se žali.\nJasmina Belić, advokat, kojoj penzioneri, kako se može videti na satu Udruženja sindikata penzionera Srbije, mogu dati punomoćje, poručuje da oštećeni treba da nastave s podnošenjem zahteva, jer postoji pravni osnov da se spor dobije.\n– Ne želim da otkrivam mehanizme, koje ću primeniti u ovom parničnom postupku, ali ne treba gubiti iz vida da je penzija neotuđivo pravo i svojina svakog pojedinca koju ne može niko da im oduzme, jer se zna kako su penzije zarađene – kaže ona.\nUpitana šta da rade penzioneri koji nemaju para za advokata, odgovara da je ovde reč o penzionerima čija su primanja pre umanjenja bila visoka, te da ima onih kojima država do sada duguje između 800.000 i 900.000 dinara. Za vraćanje tolikog novca, penzioneru ne bi trebalo da predstavlja problem da plati sudsku taksu od 35.000 ili 40.000 dinara.\nMeđutim, ni advokati nisu saglasni među sobom, pa Vlada Jovanović, kaže da penzioneri mogu da idu do Strazbura, ali da će i tamo najverovatnije biti odbijeni.\nNa osnovu obračuna gde je naveden ukupan dug, penzioner može da napiše tužbu parničnom sudu za sticanje para bez osnova za iznos naveden u potvrdi dobijenoj od Penzijskog fonda.\n– Od suda može da traži da mu se priznaju potraživanja kakva su navedena u rešenju i tom prilikom će morati da plati sudsku taksu koja zavisi od visine potraživanja, a ide od 10.000 do 50.000 dinara. Nakon prvostepene sudske odluke, penzioner može ponovo da se žali, nakon čega se donosi presuda. Ako i prvi i drugi put sud odbije žalbu, oštećeni može da se žali Ustavnom sudu. Ako ga i on odbije, može da se za pomoć obrati Strazburu – kaže Jovanović.\nMeđutim, neizvesno je da li će išta uspeti da uradi, jer oštećeni mora da zna "da je poseban zakon jači od opšteg", što je ovde slučaj. Država je pre četiri godine donela poseban Zakon, koji je sada jači od penzijskog zakona – zaključuje ovaj advokat.\nInače, računica pokazuje da država po osnovu smanjenja penzija, za oko 700.000 penzionera, mesečno uštedi 16 milijardi dinara.\nIzvor: Vebsajt Politika, Jasna Petrović-Stojanović, 14.03.2018.


DJEVOJKA I MLADIĆ PRONAĐENI ŽIVI I ZDRAVI: EVO ŠTA SE DOGODILO | Hayat.ba\nDJEVOJKA I MLADIĆ PRONAĐENI ŽIVI I ZDRAVI: EVO ŠTA SE DOGODILO\nNakon cjelodnevne potrage za Stefanom Rusovim i Milicom Mirjanić, oni su večeras pronađeni živi i zdravi.\nKako se nezvanično saznaje, mladom paru se zaglavio automobil, pa su prespavali u obližnjoj kolibi.\nPodsjećamo, Milici Mirjanić (20) i Stefanu Rusovu (27), koji su krenuli u automobilu Pegaute 207 bijele boje ka izletištu Lisine, opštini Despotovac (Srbija), izgubio se svaki trag prije duže od 40 sati.\nU potragu za nestalima uključio se i helikopter Ministarstva unutrašnjih poslova Srbije, kao i Gorska služba spašavanja.\nOni su prvo pronašli njihov automobil, a potom i njih čime je na sretan način okončana potraga.


Izdato 20.000 vaučera, očekuje se rekordna turistčka sezona - PPmedia\nIzdato 20.000 vaučera, očekuje se rekordna turistčka sezona\nPosted on\t28 маја, 2016 3:16 pm by adminpp033\nMinistar trgovine turizma i telekomunikacija Rasim Ljajić izjavio je da je broj izdatih vaučera za ovu godinu za odmor na turističkim destinacijama u Srbiji danas prešao cifru od 20.000, što je veoma ohrabrujući podatak za domaću turističku privredu.\n“S obzirom na to da je od januara do danas izdato već 20.000 vaučera, a da je za prošlu godinu taj broj iznosio nešto više od 14.000, jasno je da je ova podsticajna mera Vlade u potpunosti zaživela. To ukazuje i da će 2016. godina sasvim sigurno biti rekordna, kada su u pitanju dolasci domaćih turista”, rekao je Ljajić Tanjugu.\nOn je rekao i da je u prva tri meseca ove godine ostvaren porast ukupnog broja dolazaka turista za 17 odsto u odnosu na isti period 2015. godine, kao i da je domaćih turista bilo više za 16 odsto u odnosu na prva tri meseca prošle godine, a stranih čak 19 odsto više.\n“Kada je u pitanju devizni priliv od turizma za prva tri meseca, on iznosi 188 miliona evra i za 21 odsto je veći nego u prva tri meseca 2015. godine”, dodao je Ljajić.\nOn je naveo i da je u cilju unapređenja domaće turističke ponude Ministarstvo trgovine, turizma i telekomunikacija prošle nedelje odobrilo finansiranje 112 projekata turističke promocije i manifestacija u ukupnom iznosu od 145 miliona dinara.\nTakođe, ministarstvo je odobrilo i realizaciju 16 projekata razvoja turističke infrastrukture ukupne vrednosti od 151 milion dinara.\nLjajić je pojasnio i da je konkurs za projekte razvoja turističke infrastrukture otvoren do 1. oktobra i da je u budžetu za te namene preostalo još 490 miliona dinara.\nОзнаке: ppmedia, ppmedia.rs, Rasim Ljajić, turistička sezona


Obradović: Prepreka Vučićevi ljudi u opoziciji | Opozicionar\nObradović: Prepreka Vučićevi ljudi u opoziciji\njun 19, 2017 - 23:01 - Redakcija Opozicionar ©\nNiko od nas samostalno ne može da se izbori protiv ove sve totalitarnije vlasti, a prednost opozicione saradnje je u borbi za slobodne izbore i slobodne medije bez kojih nema demokratije u Srbiji, ocenjuje u razgovoru za Danas lider pokreta Dveri Boško Obradović komentarišući moguće formiranje opozicionog bloka za predstojeće beogradske i potencijalne parlamentarne izbore.\nIpak, za Obradovića je od velike važnosti šta se tačno podrazumeva kada se govori o opozicionim bloku, kao i to na kom izbornom nivou bi on mogao da nastupi. Ako je u pitanju pravljenje opozicionog bloka za obezbeđivanje fer i poštenih izbornih uslova i ravnopravnog medijskog tretmana svih izbornih učesnika, on podseća da su Dveri odavno zagovornik takvog koncepta ujedinjenja opozicije.\n– Smatram da smo napravili ozbiljnu grešku što kao opozicija na taj način nismo zajednički nastupili pred predsedničke izbore i lično mislim da treba bojkotovati svake sledeće na kojima nemamo osnovne uslove za normalan izborni proces. Pa neka Vučić izvede 25 odsto građana na izbore i tako ogoli svoju diktatorsku vlast – navodi Obradović, dodajući da u opoziciji mora postojati apsolutna saglasnost i jedinstvo da bi bojkot uspeo.\nS druge strane, ukoliko opozicioni blok podrazumeva predizbornu koaliciju, Obradović tvrdi da nju nije tako jednostavno napraviti zbog svih ideoloških razlika među partijama.\n– Kada su u pitanju gradski izbori u Beogradu – to je lokalni nivo i tu treba sve zajednički učiniti da se smeni katastrofalna vlast SNS-a i SPS-a, ali ukoliko govorimo o vanrednim republičkim izborima, tu Dveri mogu ići samo u principijalne i programske predizborne koalicije – kategoričan je Obradović.\nOn upozorava da su pored programskih razlika i ideoloških suprotstavljenosti, ozbiljna prepreka za ujedinjenje opozicije Vučićevi ljudi ubačeni u njene redove, ali i sujete i liderske ambicije koje bi konačno trebalo zanemariti.\n– Lično sam u kontaktu sa svim liderima parlamentarne i vanparlamentarne opozicije sa kojima neprestano razgovaram o svim mogućim oblicima saradnje. Ako postoji dobra volja i zajednički cilj – postoji i način za našu saradnju. Mislim da opoziciono orijentisani građani to očekuju od nas. Isto tako mnogi naši birači imaju odijum prema nekakvom novom DOS-u, jer je onaj stari bio izuzetno štetan po Srbiju i ne sme da nam se ponovi – ističe Obradović, naglasivši da Dveri u nečemu takvom – što će biti pod kontrolom zapadnih centara moći i raditi za tuđe interese – sigurno neće učestvovati.\nLider Dveri poručuje eventualnim partnerima iz opozicije da taj pokret ne želi da bude deo novih zapadnih obojenih revolucija, ali su više nego zainteresovani i spremni da budu deo velikog svenarodnog opozicionog fronta za smenu Vučićeve vlasti.\nUpitan da li deli mišljenje pojedinih opozicionih aktera na političkoj sceni da će, ukoliko SNS izgubi izbore u Beogradu, to biti početak kraja njegovog režima, Obradović odgovara potvrdno, uz komentar da je gradonačelnik Beograda jedna od najjačih političkih figura u Srbiji.\n– Beograd raspolaže ogromnim budžetom, sva sila političke, ekonomske i medijske moći koncentrisana je u glavnom gradu. Možda nije dobro za Srbiju što je tako, ali je to trenutno činjenica. Tako da ako Vučić izgubi Beograd – to će zasigurno biti početak njegovog političkog pada. Zato je toliko važno da na beogradskim izborima govorimo o lokalnim gradskim problemima, a ne o velikim temama, kao i da ispred svega stavimo interes da Vučićev režim, sa svim svojim satelitima, bude poražen na ovim izborima – napominje Obradović i podseća da će pored SPS-a, Čeda Jovanović i Vojislav Šešelj, a možda i još poneko iz opozicije na prestoničkim izborima „trčati“ zajedno sa SNS-om.\nPOJMOVI/TAGOVI: Boško Obradović


TESLIĆ: Mladi fudbaleri otputovali u Beograd – Glas Regije\nTESLIĆ: Mladi fudbaleri otputovali u Beograd\nTESLIĆ – Polaznici Škole fudbala ”Proleter” iz Teslića jutros su otputovali u Beograd. Tokom boravka u Beogradu planirana je posjeta Crvenoj zvezdi, ali da se odigra i utakmica u Obrenovcu.\nU upravi teslićke Škole fudbala Proleter ističu da je odlazak u Beograd kao programski zadatak zacrtan još prošle godine. Cilj je da djeca vide kako funkcioniše jedan ozbiljan klub, u ovom slučaju Crvena zvezda, ali da sagledaju i znamenitosti Beograda. Djeca su oduševljena kolektivnim odlaskom glavnom gradu Srbije.\nU sklopu ove službene ekskurzije u Beograd je otputovalo 70 polaznika škole fudbala svih uzraznih kategorija praćenih trenerskim kadrom, ali i 30 roditelja.\nMlade fudbalere, pored roditelja, ispratio je i načelnik opštine Milan Miličević. Miličević je teslićkim predstavnicima u Beogradu i Obrenovcu poželio puno uspjeha naglasivši da je Škola Fudbala ”Proleter” u organizacionom smislu primjer dobre prakse, jer se kroz entizijazam uprave i roditelja ne oslanja samo na finansiranje iz opštinskog budžeta.\n“Još jedan lijep sportski događaj sa mladim sportistima škole fudbala “Proleter”. Škola fudbala pokazuje kako je ponekad jako važno da osim truda lokalne zajednice preovlada entuzijazam kako trenera i uprave, tako i ulaganje roditelja ovih mladih fudbalera. Škola fudbala može prvenstveno napraviti bazu za ono što sutra treba da bude FK “Proleter”, a to su prvotimci, do sada to nije bio slučaj i Proleter je često morao dovoditi igrače sa strane, a ja se nadam da je to iza nas” – rekao je Miličević.\nPovratak u Teslić predstavnici Škole fudbala najavili su za ponedjeljak u ranim jutarnjim časovima.\nFK Proleter, Teslić\n« Slučaj iz 1927: Porodica vukodlaka kod Doboja\nSDS TESLIĆ OŠTRO KRITIKOVAO SNSD: “Zloupotrebljavaju nesreću poplavljenih… »


NEUMANN Mikrofoni - Veliki Izbor - KupujemProdajem\nMuzika i instrumenti > Mikrofoni > ID oglasa: #115373157 (Obnovljen: pre 2 nedelje)\nNEUMANN Mikrofoni - Veliki Izbor\nVeliki izbor NEUMANN mikrofona po najboljim cenama samo u AudioPro Artistu !\nNEUMANN Berlin - Profesionalni mikrofoni vrhunskog kvaliteta.\n- Posetite naše maloprodajne objekte u Beogradu i Novom Sadu i izaberite Vaš novi Neumann mikrofon.\n- Kupujte original, kupujte kvalitetan proizvod sa garancijom.\n- Kompletnu ponudu NEUMANN mikrofona i opreme sa cenama možete videti na našoj oficijalnoj web stranici audiopro. rs , kao i na našim KP oglasima .


„Pričati da je nešto ugašeno, a da postoji je apsurdno. Prvo su ga ugasili, pa su se prisetili da ne bi bilo loše da imaju sopstvenu državnu agenciju i odlučili su da ne poštuju svoje odluke i zakone”, rekao je Gruhonjić za TV N1.\nNa pitanje da li će Tanjug sada biti privatizovan, kao što su pisali pojedini mediji, on je kazao da se Tanjugu “sprema potpuno pretvaranje u propagandnu mašineriju režima”.\n“Tanjug je priča koja je sramota, koja uništava sve ostale agencije na tržištu, jer se one takmiče sa nepostojećom agencijom koja dobija ozbiljne novce iz budžeta”, kazao je Gruhonjić.\nDodao je da se stalno nalazimo u kampanji koju diktira Srpska napredna stranka i naveo da niko ne zna kada će koji izbori biti raspisani.\n„Ko zna koja je njihova računica, da li će se čekati predsednički izbori ili će parlamentarni biti pre. Sve zavisi od jednog čoveka – Vučića, koji razume i reaguje samo na pritisak spolja“, rekao je Gruhonjić.\nOn je istakao da je, s druge strane, lopta je u dvorištu opozicije, koja mora da izvrši pritisak.\n„Kako sada izgleda, to nije pritisak već je sramota kako opozicija deluje. To je politička abeceda, da biste bili politički faktor morate da imate infrastrukturu, da razgovarate s građanima. A oni ne mogu između sebe da se dogovore da li je danas subota ili nedelja“, ocenio je Gruhonjić.\nDinko Gruhonjić Privatizacija medija Tanjug\n← Pančić: Osoba koja je smenila Minju Bogavac i Nelu Tonković ranije cenzurisala kolumne u Dnevniku\nU teorijama zavere sve ide po planu →


IZ BANJALUČKE ROK KUHINJE Ovako Šantićeva pesma zvuči 2017. godine (VIDEO)\nFoto: SopotBand / youtube\nBanjalučki bend “Sopot” objavio je pesmu i spot "Radi" koja je za 24 sata postala pravi hit.\nUkoliko vam reči ove pesme zvuče poznato - nije slučajno. Naime, rock'n'roll Banjalučani su uzeli pesmu Alekse Šantića iz 1893. godine.\n- Radili smo na novoj pesmi, Petar je trebao pisati tekst, ali nije bio naročito inspirisan. Ja mu predložim da prelista kućnu biblioteku. Nakon dva dana, dolazim kod njega, a on kaže našao sam odličan tekst, ali sam našao i novu pesmu – jedan stari rif koji mu je Dejan davno slao. On je to iskombinovao, ubacio tekst i na opšte iznenađenje, nastala je pesma “Radi…”, ispričao je Đurica Štula, jedan od članova benda za portal Banjaluka.net.\nAutori muzike su Dejan Savić i Petar Topalović, a aranžmana Sopot. Za mastering pesme zadužen je MK Mastering Studio, a kao izdavač se potpisuje Koliba 2017. Video produkciju spota je radio Play Team\nOVA SRAMOTA NIKOG NE BRINE Učenici na časovima, a voda curi niz zidove ove banjalučke škole (VIDEO)\nBiH bi 29. maja trebalo da dobije mišljenje Evropske komisije o kandidatskom statusu, najavio je direktor Direkcije za evropske integracije BiH Edin Dilberović.


Dodik: Mladen Ivanić se po svom starom običaju PRAVIO ENGLEZ - Prnjavorski informativni portal\nPredsjednik Republike Srpske Milorad Dodik izjavio je da se srpski član Predsjedništva BiH “Mladen Ivanić i na današnjoj konferenciji za novinare pravio Englez, po svom starom običaju”.\n– Toliko se trudio da zaštiti svoje mentore iz Velike Britanije, da je danas čak demantovao i samog ministra odbrane te zemlje koji je potvrdio da ta država šalje vojnike odnosno obavještajce u BiH i da ih šalje zbog izbora – istakao je Dodik na pitanje da prokomentariše današnju Ivanićevu konferenciju za novinare.\nDodik je ocijenio da “Ivanić licemjerno traži dokaze ne bi li na tu foru prevario građane u Republici Srpskoj”.\n– Je li mu predsjednik Srbije Aleksandar Vučić dao dokaze da Obavještajno- bezbjednosna agencija BiH nelegalno prisluškuje rukovodstva Srbije i Republike Srpske, pa šta je tim povodom učinio, i nakon toga još javno lagao da nema dokaze. Zna Ivanić veoma dobro i ko je došao u Republiku Srpsku i zašto je došao i ko je sve iz Saveza za pobjedu uključen u tu operaciju. Zna Mladen Ivanić i ko je pare primio i koliko je para primio i koji su sve to političari i mediji priključeni na englesku infuziju – naglasio je predsjednik Srpske.\n– Ali smo očekivali da ima bar još malo obraza, da nije sve prodao Britancima, pa će prokometarisati ili se izviniti za lažne optužbe koje je iznio na račun Srbije i predsjednika Vučića o navodnom miješanju u izborni proces u Srpskoj čime je samo natovario dodatni teret i problem našem bratskom narodu – ocijenio je Dodik.\n“ŽIVA SAM I ZDRAVA” Merkelova poručuje da se ne predaje


Izveštavanje o slučaju Sajer ogolilo Orbanovu kontrolu medija | EurActiv Serbia\nIz "minimalističkog" izveštavanja provladinih i državnih medija moglo se saznati samo da se Sajer, ključni saveznik premijera Viktora Orbana, izvinio porodici i glasačima što je prekršio mere protiv širenja kovida-19 učestvujući na jednoj kućnoj zabavi u Briselu, bez ikakvog konteksta i detalja.\nAfera Sajer ogolila je do koje je mere mađarska vlada u stanju da kontroliše politički narativ u zemlji u kojoj se već deset godina napaduju nezavisni mediji.\nKada se pojavila vest o Sajeru, 1. decembra, na sajtu mađarskog javnog servisa glavna vest je bila ona o Orbanovom rejtingu sa naslovom "Nikada pre Mađari nisu bili tako zadovoljni premijerom".\nJavni servis je 1. decembra uveče kratko izvestio o Sajerovom saopštenju ističući njegovo izvinjenje.\nNovinska agencija MTI dala je samo kratak izveštaj, bez konteksta, o Sajerovom saopštenju gde on priznaje da je učestvovao na kućnoj zabavi ali demantuje da je koristio drogu i da je pilula ekstazija koju je policija našla u njegovoj torbi njegova.\nZatim su 2. decembra novinari sajta Telex.hu bili onemogućeni da postavljaju pitanja o slučaju Sajer ministrima koji su dolazili na sednicu vlade a zgradu u kojoj se održavao sastanak u Budimpešti okružila je policija.\nTelex.hu su pre par meseci pokrenule desetine novinara otpuštene sa najvećeg portala Index.hu nakon što je u njemu povećana vladina kontrola.\nProvladini sajtovi takođe su prenosili Sajerovu izjavu, ponovo bez konteksta, i brzo su "zavrteli novu priču" oko trenutka kada se sve dešava - dok traje evropska debata o vladavini prava, nagoveštaući da su strane obaveštajne službe pokušale da optuže političara Fidesa.\nSamo jedan provladin sajt - Pešti Šracok (Pesti Sracok), upozorio je u uvodniku na naslovnoj strani kako bi slučaj Sajer mogao da znači probleme za "nacionalnu stranu" na izborima 2022.\nGabor Poljak (Polyák) iz medijskog tink tenka Mertek medija monitor rekao je za EUobzerver da su provladini mediji slučaj tretirali pažljivo, stavljajući u prvi plan teorije o umešanosti obaveštajnih službi i potpuno izostavljajući da je Sajer učestvovao na gej seks partiju.\nFides je, navodi briselski portal, u poslednjih deset godina izgradio medijsku imperiju najpre preuzimanjem kontrole u javnim medijima i njihovim pretvaranjem u glasnogovornike vlade. Zatim su biznismeni bliski vladi postepeno zadobijali kontrolu nad privatnim medijima.\nPozivajući se na ranije istraživanje Merteka, čije je sedište u Budimpešti, Poljak je rekao da samo trećina ispitanika kaže da prati sve vrste medija dok 80% od preostale dve trećine dominantno prati medije koje drže saveznici Fidesa.\nU međuvremenu se većina nezavisnih medija bori da ih čuju u medijskom prostoru.\nRTL Klub, najgledaniji komercijalni TV kanal u Mađarskoj, bio je jedini u stanju da stigne do većeg broja Fidesovih glasača, dodao je Poljak.\nOn kaže da je vlada Fidesa osvojila dominantan status trošeći velike sume novca poreskih obveznika na provladine i državne medije.\nMađarska je inače pala na 89. mesto u godišnjem Indeksu medijske slobode Reportera bez granica sa 23. u 2010. godini, kada je Orban došao na vlast.\nU prošlogodišnjem izveštaju Reporteri bez granica su ukazali na "stepen kontrole medija (u Mađarskoj) bez presedana u jednoj članici EU".\nEUobzerver podseća da je Evropska komisija 3. decembra objavila Akcioni plan za demokratiju delom i radi jačanja medijske slobode i pluralizma u Evropi.\nPoljak je reako da će jedina opipljiva pomoć mađarskim nezavisnim međima biti finansiranje EU.\n"Mađarska je jedinstven slučaj, nigde mediji nisu u tako lošem stanju, čak ni u drugim zemljama sa populističkim tendencijama. Potreban je novac", rekao je on dodajući da razume zabrinutost EU zbog direktnog finansiranja u tako podeljenoj politici.


Mitrovički maturanti i ove godine na maturu bez automobila – „Ti biraš šta ćeš da pamtiš“ - Radio Kosovska Mitrovica\nNova generacija učenika srednje Tehničke škole „Mihailo Petrović Alas“ iz Kosovske Mitrovice i ove godine proslaviće završetak srednjoškolskih dana akcijom „Na maturu bez automobila“ pod sloganom „Ti biraš šta ćeš da pamtiš“.\nTehnička škola u severnom delu Kosovske Mitrovice, ovu akciju sprovodi već nekoliko godina zaredom, a uz podršku Agencije za bezbednost saobraćaja Srbije.\nOva škola se zapravo pridružila obrazovnim ustanovama u više od 100 opština u centralnoj Srbiji, koje akciju „Na maturu bez automobila“ organizuju od 2014. godine.\nDiplomirani inženjer saobraćaja i profesor u Tehničkoj školi, Petar Subotić, kaže za KoSSev da se akcija sprovodi zbog saobraćajne nesreće koja se dogodila 2014. godine u Kragujevcu, u kojoj je život izgubilo nekoliko maturanata koji su se vraćali sa proslave.\nNavodi da ova akcija zapravo predstavlja najbolji način da se sačuvaju mladi životi, odnosno izbegnu nemili događaji nakon školskih matura, usled čega su se odlučili da joj se pridruže.\n„Tehnička škola jedina je na severu Kosova koja učestvuje u ovoj akciji. Ključni razlog je to što želimo da promovišemo bezbednost u saobraćaju, na šta na ovaj način ukazuju škola, đaci i njihovi roditelji“, kazao je Subotić za KoSSev.\nSponzor bezbednog prevoza maturanata ove škole u Kosovskoj Mitrovici 2. juna biće „Kolašin prevoz“, koji će ih organizovano voditi na matursko veče.\nZa njihov bezbedan povratak, biće zaduženo taksi udruženje.\nTakođe, u susret akciji „Na maturu bez automobila“ u ponedeljak 23. maja, u 14 časova u amfiteatru Fakulteta tehničkih nauka u severnom delu Mitrovice biće održana tribina u cilju promovisanja bezbednosti mladih u saobraćaju.\nTribinu će voditi predavači iz Agencije za bezbednost saobraćaja iz Beograda, a motivacioni govor održaće učesnik saobraćajne nezgode, zbog koje je postao trajni invalid.


Po Monstatu svaki stanovnik CG mjesečno u prosjeku troši 430 eura - Vijesti.me\nBDP PORASTAO VIŠE OD OČEKIVANJA VLADE\nPo Monstatu svaki stanovnik CG mjesečno u prosjeku troši 430 eura\nDomaćinstva mjesečno trošila 1.375 eura Edit\nGoran Kapor 29. septembar 2018, 19:26 ažurirano 13. januar 2019, 11:22\nBruto domaći proizvod za prošlu godinu iznosio je 4,299 milijardi i imao je realan rast od 4,7 odsto, saopštio je juče Zavod za statistiku Monstat svoje konačne podatke o BDP-u za prošlu godinu.\nRanija procjena Vlade bila je da će ekonomija u prošloj godini imati rast od 4 odsto, pa je kasnije korigovana na 4,4 odsto na osnovu preliminarnih podataka Monstata, a sada je zvanično 4,7 odsto.\nVladina procjena za 2017. godinu bila je da BDP vrijedi 4,236 milijardi i na taj iznos je računat odnos javnog duga. Na kraju prošle godine javni dug je 2,76 milijardi ili 65,11 odsto procijenjenog BDP-a. Sa novim podatkom biće urađena korekcija BDP-a za prošlu godinu, ali i polazne osnove za ovu godinu na 4,299 milijardi, pa javni dug za kraj 2017. po novom vrijedi 64,15 odsto BDP-a, odnosno pao je za skoro jedan procentni poen.\nBDP je na kraju 2016. godine iznosio 3,954 miliona eura. BDP po stanovniku na kraju 2017. iznosio je 6.908 eura, a godinu ranije bio je 6.354 eura.\nMonstat je juče saopštio i preliminarne podatke o BDP-u u drugom kvartalu ove godine, prema kojima je imao realan rast od 4,9 odsto. I to je značajno veće od očekivanja Vlade, koja je predvidjela da će ove godine imati rast od 3 odsto. Vladina procjena je da će BDP u ovoj godini iznositi 4,43 milijardi, ali ako se ostvari ovaj rast Monstata on će biti i veći, a time manji udio javnog duga u njemu.\nRast u ovom kvartalu ostvarena je zbog većih prometa u turizmu i građevinarstvu i veće potrošnje domaćinstava i javnog sektora.\nBDP prema potrašačkim metodama prošle godine je najviše porasto na osnovu, kako je Monstat izračunao, veće potršnje domaćinstava za 180 miliona eura nego u 2016. godini.\nPotrošnja domaćinstava lani je iznosila 3,2 milijarde. U Crnoj Gori zvanično ima 195 domaćinstava, računajući i jednočlane, što znači da su domaćinstva lani prosječno trošila 16,5 hiljada eura godišnje ili 1.375 eura mjesečno. Kada se ova potrošnja podijeli sa brojem stanovnika koji iznosi 622 hiljade, dolazi se do podatka da je svaki građanim i punoljetni i maloljetni prosječno mjesečno lani trošio 430 eura.\nDo rasta je došlo i zbog povećanja ulaganja u investicije za 179 miliona i u zalihe za 88 miliona. Došlo je i do rasta izvoznih usluga (poštrošnja stranih turista) za 128 miliona eura. Potrošnja javnog sektora bila je veća za svega 17 miliona. Negativan uticaj imao je povećanje uvoza roba za 244 miliona eura i uvoza usluga za 45 miliona.


“Kriminalni klanovi imaju PIPKE u nekim CRNOGORSKIM MEDIJIMA” – Volim Podgoricu\nHome / NOVOSTI / Društvo / “Kriminalni klanovi imaju PIPKE u nekim CRNOGORSKIM MEDIJIMA”\n“Kriminalni klanovi imaju PIPKE u nekim CRNOGORSKIM MEDIJIMA”\nVesna Popović 07.07.2018\tDruštvo, Hronika, NOVOSTI Leave a comment\nU Crnoj Gori trenutno postoji veliki obračun kriminalnih organizacija, koje svoje ratove vode i preko pojedinih medija, plasirajući naručene napade na institucije i pojedince. Ali, Crna Gora ima kapacitete da se izbori sa organizovanim kriminalnim grupama, a to je najbolje dokazala u slučaju pokušaja terorizma, kada je bio i najveći pritisak na vašu zemlju, a uspjeli ste da se odbranite, rekao je u razgovoru za Vikend novine, srpski stručnjak za bezbjednost Darko Trifunović.\nOdgovarajući na pitanje na čemu bazira te tvrdnje Trifunović se vratio na 2016. godinu, jer je po njegovim riječima, interesantno napraviti paralelu sa kontroverznim tajkunom Konstatinom Malofejevim, Putinovim Sorošem, da se vidi koje je on medije finansirao u Crnoj Gori, koje političare, koje takozvane intelektualce, zapravo strane plaćenike, jer je to pravi izraz za sve njih zajedno.\n“Oni su, preko medija koje su finansirali, druge prozivali da su strani plaćenici, a zapravo su to bili oni. Sa druge strane, interesantno je vidjeti te iste crnogorske medije koji su aktivno radili na rušenju Crne Gore, uzimali pare od ovog Putinovog Soroša, kako su istovremeno uzimali pare i od Evropske unije, navodno za razvoj demokratije. Zna se tačno o kojim se medijima radi. I nije to samo crnogorska specifičnost. Imamo sličnu situaciju i u Srbiji”, kazao je on.\nNjihova uloga između ostalog je bila, kako ističe Trifunović, da satanizuju nosioce vlasti u državi, a posebno one od kojih im je dolazila najveća prijetnja-ljude koji su čuvali bezbjednost Crne Gore.\n“Tako su se na meti našli i najviši državni funkcioneri, kao i pojedini visoki funkcioneri Agencije za nacionalnu bezbjednost i crnogorski istražni i bezbjednosni organi uopšte. Prozivani su upravo oni koji nijesu dozvoljavali da kriminalne grupe naprave haos i da se u Crnu Goru unese nemir. Jer, ne prozivaju se i napadaju rukovodioci jedne bezbjednosne službe tek tako. Kada se to desi, obavezno slijedi pitanje: Zašto i za koga to radiš? Ja sam pratio te napade preko dijela crnogorskih medija i potpuno mi je jasno o čemu se radi. Dokazi da u pojedinim crnogorskim medijima ima pipaka kriminalnih organizacija vidljivi su i onim ljudima koji nijesu profesionalci”, tvrdi on.\nDodao je da je jasno da u Crnoj Gori trenutno postoji veliki obračun kriminalnih organizacija i da će se uskoro vidjeti tačno od koje grupe dolaze naručeni medijski napadi. Trifunović ističe da država treba da prepozna odakle dolaze ti napadi i da po svakom tom napadu reaguje, da javnost tačno zna o čemu se radi.\nOn tvrdi da Crna Gora ima i te kako kapacitete da se izbori sa kriminalnim grupama, a to je najbolje dokazala postupkom “državnog udara”, kada je bio i najveći pritisak na Crnu Goru, uspjeli ste da se odbranite.\n“Tako da ovi napadi kriminalnih klanova, koji su minorniji u odnosu na državni udar, i ne bi trebalo da predstavljaju problem. Crna Gora je dokazala da ima kapacitet u najtežem trenutku i smatram da imate apsolutnu sposobnost da se odbranite od toga. Većina vaših građana i ne pretpostavlja sa kakvom ste se opasnošću susreli i šta se zapravo desilo u Crnoj Gori”, ocijenio je Trifunović.\nKomentarišući opaske iz Srbije na račun kriminalnih organizacija iz Crne Gore Trifunović navodi da je Srbija dozvolila da bezbjednosno interesantne osobe iz Crne Gore ranije steknu nepokretnosti na njenoj teritoriji, kao i lična dokumenta.\n“Međutim, sramotno je upirati prstom u Crnu Goru kada eksponentni raznih kriminalnih struktura, ne samo da špartaju Srbijom, nego se ovdje smatraju i uglednim građanima. Srbija bi trebalo da prvo riješi svoju kriminalnu mrežu, pa da proziva druge i dijeli im lekcije. Srbija se zbog obračuna srpskih kriminalnih grupa koje svoje uporište pronalaze u tzv.”navijačkim” grupama našla usred pravog rata koji već godinama traje daleko prije od obračuna crnogorskih klanova”, rekao je on.\nTagklanovi MAFIJA mediji\nPrevious MARKOVIĆ: Očekujemo povezivanja pruge Beograd – Budimpešta sa Crnom Gorom\nNext PG LJETO: 7.Međunarodni festival folklora djece i mladih Skoči kolo da skočimo


Velike mjere obezbjeđenja | Zvornik Danas\nSREBRENICA – Veliki broj policajaca Republike Srpske, pripadnika specijalnih jedinica i bezbjednosnih agencija prisutno je jutros u Srebrenici i obezbjeđuju prilaze ovom mjestu uoči današnjeg početka dvodnevne Investiciono-razvojne konferencije, javio je dopisnik Srne.\nOd 10.00 časova očekuje se pristizanje učesnika konferencije koji će po okupljanju proći centrom Srebrenice, a konferencija bi trebalo da počne u 11.00 časova nastupom srebreničkog dječijeg hora „Superar“.\n„Bićemo zadovoljni ako se riješi pitanje naplate naknade za potopljeno zemljište koje već 25 godina ne uplaćuje Hidroelektrana `Bajina Bašta`. Premijer Vučić je najavio da će to pitanje biti riješeno i da se definiše status banje `Guber` kako bi se nastavili građevinski radovi i turističko-zdravstveni kapaciteti te firme počeli ponovo raditi“, rekao je Duraković.\nOznake: Investiciono-razvojna konferencijaobezbjeđenjesrebrenica


U TOKU PRIJAVLJIVANJE ZA UPIS U MUZIČKU ŠKOLU\nHome > Gradske vesti > U TOKU PRIJAVLJIVANJE ZA UPIS U MUZIČKU ŠKOLU\n11 Maja, 2020 11 Maja, 2020 admin399Leave a Comment on U TOKU PRIJAVLJIVANJE ZA UPIS U MUZIČKU ŠKOLU\nPrijavljivanje kandidata za polaganje prijemnog ispita za upis u Osnovnu muzičku školu „Petar Krančević“ počelo je 10. februara i trajaće do 5. juna. Kako je za Gradsku M televiziju rekao Bojan Jovanović, direktor ove mitrovačke škole, prijavljivanje se vrši onlajn, putem sajta škole ili lično u prostorijama škole.\nKada je reč o učenicima koji već pohađaju osnovnu ili srednju muzičku školu, Jovanović je istakao da će se završni ispit polagati ili putem interneta ili lično u školi, u zavisnosti od epidemiološke situacije. Isto važi i za one učenike koji žele da upišu srednju muzičku školu.\nSvi koji žele da upišu osnovnu ili srednju Muzičku Školu “Petar Krančević”, mogu se informisati putem sajta škole mskrancevic.edu.rs ili lično, svakog radnog dana u vremenu od 9 do 14 časova u kancelariji računovodstva.\nDONACIJA PRAVOSLAVNE CRKVE MITROVAČKOJ BOLNICI\nRADNO VREME KAFIĆA OSTAJE DO 22 SATA


Partizan pred polufinale 1966. – Crno-bela Nostalgija\nLegendarni sportski časopis „Tempo“ počeo je sa izlaženjem daleke 1966. godine, što se poklopilo sa takođe legendarnom sezonom Partizana u Kupu evropskih šampiona. Jedan od prvih postera u „Tempu“ bio je ovaj poster fudbalera Partizana, sa njihovim prognozama pred polufinale.\nŠoškić, Jusufi, Mihajlović – Bečejac, Rašović, Vasović – Bajić, Kovačević, Hasanagić – Miladinović, Pirmajer, trener Gegić.\nKao što se može videti, sve prognoze su se svele u jednu: „Pobedićemo!“ Tako i bi. Partizan je u dve utakmice savladao čuveni Mančester Junajted sa 2-0, 0-1 i obezbedio prolaz u finale KEŠ-a. Ostalo je istorija…\nTagovano 1965/66, Manchester United, Partizan, Tempo, timovi kroz istoriju


Portal Sarajevo-RS.com - Blokirana registracija lijekova\nInformaciju je jučer "Nezavisnim" potvrdio Ramo Rustemović, predsjednik Sindikata Agencije, upozorivši da posljedice ovoga mogu biti velike i pogubne.\nOn je dodao da ova blokada traje još od maja.\n„Posljedica će biti, kako po zdravlje stanovništva, tako i po državni budžet. A to iz razloga jer će sada one kompanije koje su blokirane zatražiti naknadu štete putem sudova. Zaista ne znam zašto Vijeće ministara i dalje ne donosi tu odluku“, naglašava Rustemović, koji već mjesecima upozorava da je Agencija zbog uplitanja politike u svojevrsnoj blokadi.\nIstu je informaciju „Nezavisnim“ juče potvrdila i Biljana Tubić, pomoćnik direktora Agencije za lijekove.\n„Da, to za blokadu registracije lijekova je tačno. A posljedica stajanja zahtjeva zbog nerada komisije mogu biti tužbe“, kaže Tubićeva.\nNa pitanje koji su razlozi zbog kojih ovo pitanje Savijet ministara ne rješava, i kome to odgovara, kaže da s tim nije upoznata, te da je Agencija već nekoliko puta slala urgencije.\n„Na njih nam nije odgovoreno, zaista ne znam iz kojeg razloga to ne rješavaju“, ističe ona.\nOvo je, podsjećamo, samo novi u nizu problema s kojima se suočava Agencija, koja već godinu faktički radi bez rukovodstva.\n„Nezavisne“ su ranije pisale da menadžment Agencije ne može da bude imenovan prevashodno iz razloga jer se HDZ i SDA ne mogu dogovoriti kome će pripasti pozicija zamjenika, a što nam je potvrđeno iz više izvora.\nSam Rustemović je naveo da v.d. direktora Aleksandar Zolak, koji Agencijom rukovodi proteklu godinu (kadar Saveza za promjene), posao obavlja dobro, te da je u međuvremenu uspio da isposluje i donošenje Pravilnika o lijekovima. No, na tome je stalo.\n„I sada je situacija potpuno ista, nemamo nikakvih novih informacija, iako smo više puta slali molbe i apele Savijetu ministara da imenuju rukovodstvo. Konkurs je davno završen, a ministar Adil Osmanović je poslao najboljeg kandidata na imenovanje sjednice Vijeća ministara, nakon čega je ta tačka skinuta. Od tada se ništa ne dešava“, kaže Rustemović.\n„Ja u politiku neću da ulazim, ali možda nekim lobijima odgovara i gašenje Agencije“, zaključuje Rustemović, ponovivši da je sada novi, jednako veliki problem taj što je od maja registracija lijekova u potpunosti blokirana.\n„Nezavisne“ su juče uspjele da stupe u kontakt i sa Draženkom Maličbegović, pomoćnikom ministra civilnih poslova BiH za pitanja zdravsta, koja nam je obećala da će nam odgovore na naša pitanja poslati tokom današnjeg dana.\nViše iz kategorije: « Kovač: Ako RTRS ne plati, kaznu ćemo naplatiti prinudno Suđenje Oriću: Sutra izricanje presude »


Dve Zvezdine legende\nDragan Džajić, druga Zvezdina zvezda, predao je Vladimiru Petroviću Pižonu nagradu za životno delo, a četvrta Zvezdina zvezda nije krila emocije i pustio je suzu.\nLegendarnom fudbaleru je mnogo značila nagrada koju je dobio na proslavi 73. rođendana crveno-bele porodice.\nZa ponos crveno-belih\nDragan Džajić i Vladimir Petrović Pižon na rođendanu Crvene zvezde.\nNebojša Čović i Petar Škundrić\nNajbolji klub u crveno-beloj porodici za 2017. godinu je košarkaški tim, a pehar je primio predsednik Nebojša Čović.\nNajbolja i najbolji\nDiana Dabetić, svetska prvakinja u kik bosku, i Nemanja Majdov, šampion planete u džudou, najbolji su u seniorskoj kategoriji.\nDiana Dabetić i Nemanja Majdov\nPonos crveno-bele porodice.\nSD Crvena zvezda, Zvezdan Terzić, Igor Milojević\nFudbalski klub je dobio specijalno priznanje, a nagradu je Zvezdanu Terziću, generalnom direktoru, uručio Igor Milojević, generalni sekretar SD Crvena zvezda.\nTrener fudbalera Zvezde je dobitnik nagrade "Crveno-belo srce".\nNajbolji junior je Nevena Naumčev, košarkašica i osvajačica srebra sa juniorskom reprezentacijom Srbije na Evropskom prvenstvu.\nNajbolji kadet je košarkaš Lazar Vasić, koji je bio bronzani sa reprezentacijom Srbije na Evrobasketu u Podgorici.\nPriznanja za životno delo dobila je i Ana Avramović, a nagradu joj je predao Aleksandar Boričić.\nNajuspešniji trener Zvezde je Nenad Peruničić, koji predvodi rukometnu ekipu, sa kojom je prošle sezone osvojio Kup Srbije, a nagradu mu je predao Stevan Dika Stojanović.


Mogu reći da je velika čast za Elixir Group kao i za našu zemlju što jedna velika svetska firma želi saradnju sa nama. Njih je privukao naš veliki uspeh u kratkom vremenu i, skoro da se može reći, da smo im bili prepreka na njihovom putu razvoja. Prošle godine izrazili su želju da od nas kupe fabriku za proizvodnju monokalcijum fosfata u Prahovu. Pregovori su trajali nekoliko meseci dok nismo usaglasili međusobne zahteve. U oktobru prošle godine smo sve uskladili i – rukovali se. Oni su zatim poslali revizorske kuće da provere poslovanje i ostale stavke neophodne za ispunjavanje uslova koje će prethoditi potpisivanju ugovora. Kada je potvrđeno da je sve u redu, u februaru ove godine smo potpisali ugovor.


Stranke na Kosovu: Promena granice nije opcija u dijalogu o normalizaciji odnosa Kosova i Srbije - Teslavision\nStranke na Kosovu: Promena granice nije opcija u dijalogu o normalizaciji odnosa Kosova i Srbije\nfoto: Skupština Kosova (arhiva)\nAlbanske političke stranke, koje učestvuju na vanrednim parlamentarnim izborima 6. oktobra na Kosovu, kažu da je potreban dijalog izmedju Kosova i Srbije, ali da nijedna neće razmatrati ideju o promeni granice izmedju dve zemlje, kao opciju za rešavanje spora.\n“Mi mislimo da izgradnja države na Kosovu mora da se zatvori unutar ovih granica i unutar ove teritorije. To je stav Demokratske partije Kosova”, kazao je Hodžaj i dodao da jedino što Srbija može da dobije je ono što nudi Evropska unija, putem evropskih integracija, i ništa drugo.\nDemokratski savez Kosova odbacuje i ideju o promeni granice. Član rukovodstva ovog političkog entiteta Kujtim Šalja, koji je takodje kandidat za poslanika, kaže da neće ni razmotriti mogućnost pregovora na temu promene granice.\n“Kosovska vlada, koju vodi DSK, ni u kom slučaju i nikada neće pristati da raspravlja o takvom pitanju. Granice na Kosovu su definisane, poznate i jasne, medjunarodno priznate. Medjutim, postupak demarkacije je samo tehnički proces i nema nikakve veze sa teritorijama. Dakle, to je proces kojim se označava granica koju imamo, postojeća granica. U ovom slučaju to će se učiniti i sa Srbijom, kao i sa drugim zemljama”, rekao je Šalja.\n“Jasno je da u odbrani Ustava, ustavnog poretka, suvereniteta i integriteta, ne bi trebalo preduzimati takve korake, koji su do sada samo fragmenti, ili fragmenti nekih sastanaka između Tačija i Vučića”, rekao je Seljimi.\n“Kosovo je u svojim granicama, pošto je nezavisnost proglašena 17. februara 2008. i apsolutno se ne bavi temom granica. Prema Haradinajevoj vladi, jedina tema kojom će se Kosovo baviti u dijalogu jeste priznavanje Kosova od strane Srbije, bez koje se nijedna tema ne može pokrenuti. Posle priznanja od strane Srbije koje bi moglo da se desi, trebalo bi da bude uradjeno i razgraničenje kao tehnički proces“, rekao je Isufi.\nIdeja promene granice, kao moguće rešenje spora izmedju Kosova i Srbije, pojavila se u junu 2018. godine i prvi ju je u javnosti pomenuo predsednik Kosova Hašim Tači upotrebljavajući reći “korekcija granica” ili razgraničenje.\nPrevious : Naslovne strane za nedelju, 22. septembar 2019. godine\nNext : BiH pokrenula nabavku dva višenamenska helikoptera iz Amerike


Emisija „Prodaja“, treći deo (VIDEO) | Insajder\nProdaja državnog poljoprivrednog zemljišta zakonom je zabranjena. Uprkos tome, prodaja 17.000 hektara poljoprivrednog zemljišta omogućena je odlukama, sporazumima i zaključcima koje su donosili predstavnici vlasti u poslednjih deset godina. Prema istraživanju Insajdera, ukoliko se bude realizovao važeći projekat proširenja puta Beograd-Zrenjanin to znači da će država morati od Al Dahre da otkupljuje po tržišnoj vrednosti ono što je ovoj arapskoj kompaniji nedavno prodala.\nPrema istraživanju Insajdera, od prodaje je izuzeto sve što je potrebno za širenje grada, uključujući 2.200 hektara gradskog građevinskog zemljišta. Međutim, jedna od spornih stvari kada je reč o prodaji imovine PKB-a je činjenica da sadašnji projekat za izgradnju puta Beograd-Zrenjanin obuhvata i parcele koje su prodate Al Dahri, a koje su istovremeno neophodne državi za izgradnju puta. To znači da će, ukoliko ostane važeći plan, država morati da otkupljuje zemljište od Al Dahre, koje je prethodno prodala toj kompaniji.\nAl Dahra je samo za zemljište platila kompaniji PKB 80 miliona evra, odnosno 4.700 evra po hektaru.\nDa bi za otkup tog zemljišta država mogla da plati i do 20 puta veću cenu od one po kojoj je zemljište prodato Al Dahri pokazuju podaci do kojih su došli novinari Insajdera, a tiču se nedavne ekproprijacije poljoprivrednog zemljišta za izgradnju deonice Koridora 11 od Surčina do Obrenovca.\nDržava, odnosno Javno preduzeće Putevi Srbije su zbog izgradnje tog puta, vlasnicima zemljišta u Jakovu i Boljevcu 2016. godine morali da plate nadoknadu u iznosu od 25.000 do 50.000 evra po hektaru, dok je za hektar poljoprivrednog zemljišta u Surčinu isplaćivano čak 130.000 evra.\nI podaci Republičkog geodetskog zavoda pokazuju da Srbija ima jednu od najviših cena poljoprivrednog zemljišta po hektaru u regionu. Prosek je 6.000 evra po hektaru, dok je u delovima Vojvodine taj prosek 10.500 evra.


TURNEJA „SLOBODNA ZONA“ U SMEDEREVU – Smederevske novine\nTURNEJA „SLOBODNA ZONA“ U SMEDEREVU\nI ove godine filmska publika u Smederevu imaće priliku da pogleda odabrane filmove sa prošlogodišnjeg izdanja festivala „Slobodna zona“ u Beogradu. U periodu od 10. do 14. juna u bioskopu Centra za kulturu biće prikazano pet igranih filmova koji spadaju u uži izbor selektora i publike, koja ih je videla u novembru u Beogradu, tokom trajanja festivala, a koji se prikazuju u gradovima širom Srbije, u okviru Turneje Slobodne zone – saopštavaju organizatori.\nFilm koji će u ponedeljak, 10. juna otvoriti reviju u Smederevu je „Leto“ reditelja Kirila Serebrenikova koji govori o ruskom novom talasu u Lenjingradu 80-ih godina 20. veka kada je rok muzika bila preslušavana pred komisijom za cenzuru. Uprkos tome, grupa mladih rokera i pankera krišom se okuplja u stanovima da bi slušali muziku sa Zapada, komponuju i sviraju po malim klubovima za mlade. Tokom jednog toplog leta ranih osamdesetih, Majk, nekrunisani kralj te mini andergraund scene, pomaže mladom i talentovanom Viktoru Tsoju da postane zvezda. Kada se Majkova žena Nataša zaljubi u Viktora, nastaje nesvakidašnji ljubavni trougao.\nProjekcija svakog od filmova počinje u 20 sati, a ulaz je slobodan, ističu organizatori.\n← UKRALI ČETIRI TONE VEŠTAČKOG ĐUBRIVA\nJKP VODOVOD OBAVEŠTENJE: POZIV GRAĐANIMA DA RACIONALNO TROŠE VODU →\nDAN MUZEJA: PREDSTAVLJANJE KNJIGE „SMEDEREVO I SMEDEREVSKI KRAJ U PRVOM SVETSKOM RATU 1914-1918“\nCZK: REVIJA IRANSKOG FILMA


Siniša Mali platio 200.000 dinara, tužilaštvo obustavilo postupak | Ricochet SPECIAL\nSiniša Mali platio 200.000 dinara, tužilaštvo obustavilo postupak\nMinistar finansija Siniša Mali platio je krajem prošlog meseca 200.000 dinara u humanitarne svrhe zbog čega je obustavljen postupak koji je protiv njega vođen jer nije prijavio svu imovinu. Istragu protiv Malog više ne vodi nijedno tužilaštvo.\nPodsetimo, nakon što je pre tri godine objavljen serijal priča o Malom, Agencija za borbu protiv korupcije pokrenula je istragu i Višem tužilaštvu u Beogradu dostavila izveštaj u kome iznosi sumnje da je Mali umešan u više krivičnih dela uključujući i pranje novca.\nU prethodnih godinu dana iz ovog tužilaštva je više puta rečeno da se čeka dokumentacija Agencije koja im je neophodna da donesu odluku.\nO sumnjivim poslovima govorila je i njegova supruga Marija Mali koja je navela da mu je pomogla da lažira izveštaj o imovini tako što je rekla da je 95.000 evra nepoznatog porekla nasledila od oca. Tokom brakorazvodne parnice, Mali je rekao da školarinu u iznosu od 60.000 evra za troje dece finansiraju prijatelji koje je upoznao u inostranstvu. Marija Mali ispričala je i da joj se suprug pohvalio da je organizovao bespravno rušenje u beogradskoj četvrti Savamala.\nDok je 2002. radio u Agenciji za privatizaciju, Mali je pomogao svom ocu Borislavu i porodičnom prijatelju Ivanu Deliću da privatizuju proizvođača vagona „Bratstvo“. Porodica Mali je 2005. godine ilegalno prisvojila 10 hektara državne zemlje kod Vršca – i da zbog toga nije bila pod istragom.\nPrevious Article Saopštenje produkcije „Rikošet“\nNext Article Policajci najavili štrajk glađu i samospaljivanje


Izložbom fotografija pokazali/e da rodne uloge ne predstavljaju pravila – Asocijacija Spektra\n30 juna, 2019 27 januara, 2020 autor: asocijacijaspektra\nIzložbom fotografija pokazali/e da rodne uloge ne predstavljaju pravila\nIzložba fotografija „Uloge“ autorke Marije Jovanović, koja je organizovana u okviru mjeseca ponosa, prikazuje različitost LGBTIQ zajednice u Crnoj Gori i njihovih identiteta i proširuje pojmove rodnih normi.\nAutorka izložbe „Uloge“, Marija Jovanović, navela je da je izložba „Uloge“ inspirisana ljudima koji se bore za svoj položaj u crnogorskom društvu.\n„Mene najviše inspiriše kod svih ljudi koji su učestvovali, koji su svi iz LGBT zajednice, to što su borci i što su voljni da sebe izlože nekom riziku, stanu pred ljude koji ih osuđuju i žive onako kako osjećaju da treba, a ne kako im sistem određuje“, istakla je Jovanović.\nOna je kazala da je Ideja za izložbu „Uloge“ bila zamjena rodnih normi.\n„Svaka osoba koja se percipirana kao žena ili muškarac, na fotografijama radi nešto što je tipično ili uobičajno za suprotan rod. Naziv „Uloge“ razvio se iz želje da dočaramo da su rodne uloge samo uloge i da ne predstavljaju nikakva pravila. Da muškarci i žene mogu da izađu iz okvira da su muškarci ili žene i da svako treba da osjeća slobodu da izrazi ono što želi“, pojasnila je Jovanović.\nPredstavnica Kvir Montenegro, Marica Vlahović je, na otvaranju izložbe „Uloge, navela da je izložba dio programa koji su pripremile nevladine organizacije Kvir Montenegro, Asocijacija Spektra i Juventas uoči mjeseca ponosa koji se svake godine, na globalno nivou, obilježava u junu.\n„Ove godine je od posebnog značaja zato što se obilježava 50. godina od Stonvolske pobune, kada su prvi put LGBT osobe protestovale i zauzele se za svoja prava. To obilježavamo izložbom fotografija Marije Jovanović, koja je uradila deset fotografija na temu uloga koje LGBTIQ osobe žive u svakodnevnom životu“, rekla je Vlahović.\nOna je navela da su fotografijama prikazani identiteti LGBTIQ zajednice u Crnoj Gori.\n„U pripremi ove izložbe fotografija učestvovalo je sedam lezbejki, biseksualnih, gej, trans i kvir osoba, što po prvi put prikazuje raznolikost naše zajednice i različitost naših identiteta, a koja se ogleda u kretivnosti i umjetničkom izrazu mlade umjetnice Marije Jovanović“, istakla je Vlahović.\nOna je kazala da se izložba fotografija „Uloge“ realizuje u okviru projekta „Doprinos razvoju kvir umjetničke scene u Crnoj Gori“ koji sprovodi Kvir Monetenegro i Asocijacija Spektra, a koji je podržalo Ministarstvo kulture Crne Gore.\nPredstavnica Asocijacije Spektra, Hana Konatar, kazala je da je koncept izložbe nastao na ideja da se predstave sve uloge koje LGBTIQ osobe imaju.\n„Moje fotografije poručuju da svi imamo neke uloge u ovom društvu, koje su nam prepisane, neke odbijamo a neke rado usvajamo kao svoje, redefinišemo ili definišemo kako će izgledati određena uloga. Moja, kao i sve ostale fotografije koje čine ovu izložbu, proširuje pojam muževnosti ili ženstvenosti“, pojasnila je Konatar.\nOna je navela da fotografije iskazuju želju pripadnika LGBTIQ zajednice u Crnoj Gori da žive van okvira koje im je društvo nametnulo.\n„Svi imamo neke uloge i da smo, u zavisnosti od vremena, prostora i konteksta slobodniji, otvoreniji. Nadam se da će ova izložba prenijeti ono što smo htjelu da poručimo, odnosno da možemo da budemo ono što jesmo, muškarci, žene, lezbejke, gejevi, biseksualne, trans ili rodno varijantne osobe onako kako kako mi to želimo i da ne postoji određeni okvir u koji bi trebalo da se uklopimo“, rekla je Konatar.\nPostavku izložbe „Uloga“ čini deset fotografija, koje će biti izložene do 5. jula u Kombinat snack bar-u.\nPosted in VijestiTagged #trans #inter #asocijacijaspektra #spektra #hanakonatar #marijajovanovic #maricavlahovic #kvirmontenegro #queer #prcentar #izlozbauloge #izlozba #podgorica\nPrethodno Seminar za saradnike u predpristupnom periodu Evropskoj uniji – ,,Moderni i efikasni parlament – sidro demokratije“\nSledeće Kvalitetna saradnja Uprave policije i Tima povjerenja LGBT zajednice


S&T Serbia završila IS projekat socijalnog staranja "Socijalni karton – Informacioni sistem socijalnog staranja" u Crnoj Gori S&T Serbia završila IS projekat socijalnog staranja „Socijalni karton – Informacioni sistem socijalnog staranja“ u Crnoj Gori – Personal magazin\nS&T Serbia uspešno je završila projekat implementacije Informacionog sistema socijalnog staranja (SWIS). Projekat „Socijalni karton – Informacioni sistem socijalnog staranja (SWIS)“ predstavlja okosnicu procesa reforme socijalnog staranja u Crnoj Gori,…\nS&T Serbia uspešno je završila projekat implementacije Informacionog sistema socijalnog staranja (SWIS). Projekat „Socijalni karton – Informacioni sistem socijalnog staranja (SWIS)“ predstavlja okosnicu procesa reforme socijalnog staranja u Crnoj Gori, i tu reformu sprovodi putem razvoja efikasnijeg, delotvornijeg i pravednijeg sistema socijalne zaštite kao i kvalitetnih usluga za siromašne i ugrožene.\nOdluka za realizacijom ovakvog rešenja bio je prirodan razvojni korak na putu modernizacije sistema socijalnog staranja Crne Gore. Za partnera u uvođenju informacionog rešenja odabran je S&T, kao regionalna kompanija čiji je konsultantski tim mogao da odgovori na sve kompleksne zahteve kreiranja i implementacije ovakvog sistema. Zahvaljujući dobrom vođenju projekta, realizacija ovog projekta je bila uspešna, a dogovoreni rokovi ispoštovani.\nProjekat su podržali Vlada Crne Gore i UNDP, njegova vrednost je bila preko million evra a sistem održava interoperabilnost sa 9 nacionalnih institucija – što su sve pokazatelji njegovog obima i značaja.\nInformacioni sistem obuhvata sve poslovne procese u centrima za socijalni rad: prijemna kancelarija, upravljanje slučajevima i postupcima (od zahteva, stručnog nalaza i mišljenja do rešenja), obračun i isplata materijalnih davanja/socijalnih transfera, nadzor i revizija svih materijalnih davanja (u proseku 65 miliona eura godišnje samo za naknade) uz implementaciju automatske periodične provere svih dokaza uz pokretanje postupka revizije, novi sistem za upravljanje dokumentima, radnim tokovima i arhivom, izveštavanje i – poslednje, ali ne i najmanje važno – sistem generiše podatke u realnom vremenu čime su stvoreni preduslovi za bolje analize svih dokaza i slučajeva. Takođe, kroz modul interoperabilnosti centri za socijalni rad postaju “one- stop shop” u kome su dostupni svi dokumenti za utvrđivanje podobnosti za socijalne naknade, a sistem generiše i takozvane e – socijalne kartone (imovina, socijalni i radni status), odnosno socijalne profile pojedinaca/porodica. Sistem podržava interoperabilnost sa 9 nacionalnih institucija: Penzioni fond, Zavod za zapošljavanje, Uprava za nekretnine, Poreska uprava, Ministarstvo unutrašnjih poslova (centralni registar stanovništva i registar motornih vozila), Ministarstvo obrazovanja, Ministarstvo poljoprivede i Veterinarska uprava.\nSistem omogućava bolji uvid u to ko su korisnici, filtrira one koji ne ispunjavaju uslove (smanjenjem grešaka koje se odnose na takozvanu isključenost i uključenost), smanjuje broj primalaca višestrukih naknada i štedi na administrativnim troškovima. Ove uštede mogu dati fiskalni prostor za proširenje pokrivenosti socijalnom pomoći većeg broja onih kojima je pomoć zaista potrebna. Korisnici i podnosioci zahteva za naknade više ne doživljavaju teškoće koje oduzimaju vreme i nisu izloženi troškovima povezanim sa prikupljanjem potrebne dokumentacije. S druge strane, socijalni radnicima su znatno rasterećeni od administrativnog tereta i u mogućnosti su da posvete više vremena ljudima u stanju potrebe uz pomoć takozvanih “soft” mera.\nS&T Serbia završila IS projekat socijalnog staranja „Socijalni karton – Informacioni sistem socijalnog staranja“ u Crnoj Gori was last modified: February 12th, 2015 by Redakcija


Poslovi u oblasti bezbednosti - BOŠ Karijera\nPoslovi u oblasti bezbednosti\nJa volim baš organizovani kriminal. Pa bih volela da mi kažete kojim sve poslovima mogu da se bavim,a da nije inspektor jer ne mogu zbog dioptrije da se bavim tim. I da koja je najmanja dioptrija sa kojom može da radiš kao inspektor?\nDrago mi je da si prepoznala svoja interesovanja, i drago mi je što istražuješ različite opcije za ovu oblast. :)\nPre svega, važno je da znaš da do pozicije inspektora, treba preći nekoliko prethodnih koraka. :). Većina inspektora je svoju karijeru počela na poziciji policijskog službenika, pa su kroz iskustvo i postignuća napredovali do viših pozicija. To znači da su uglavnom prošli kroz Osnovnu policijsku obuku koja traje 9 meseci i pre koje se prolazi kroz lekarski pregled gde se dobija potvrda da li dioptrija svakog pojedinačnog kandidata predstavlja ograničenje ili ne. Isto važi i za upis na Kriminalističko-policijski univerzitet (nekadašnja Policijsko-kriminalistička akademija), gde dioptrija kandidata može biti eliminacioni faktor.\nDo sada nisam pronašla javno dostupne i pouzdane informacije o tome koja je dioptrija dozvoljena.\nUkoliko te zanima oblast bezbednosti, pored mogućnosti da upišeš Osnovnu policijsku obuku ili Kriminalističko-policijski univerzitet, možeš da razmisliš i o tome da upišeš Fakultet bezbednosti, i stekneš zvanje menadžera bezbednosti. Kao menadžer bezbednosti možeš da radiš u javnom, privatnom, čak i u nevladinom sektoru koji se bavi pitanjem bezbednosti. Tvoji vršnjaci su se dosta interesovali za ovaj fakultet, pa možeš da pogledaš odgovore na njihove dileme na linkovima ovde i ovde.


Dženifer Aniston priznala da se u mladosti trovala nezdravom hranom - Film - Svet - Vesti - Svet Plus\nDženifer Aniston priznala da se u mladosti trovala nezdravom hranom\nGlumica koja se danas striktno pridržava zdrave ishrane, i koja je priznala da je nedavno bila na detoksikaciji jer je poklekla pred hamburgerom, takođe priznaje da u mladosti nije bila tako revnosna, te da je nezdravim namirnicama potpuno trovala svoje telo.\n11:41 30. SEP 2013.\n"Hranila sam se nezdravo, nisam spavala... Jednostavno, kad ste mladi potpuno se precenite i mislite da ste nepobedivi", izjavila je glumica za francuske medije i dodala da maltene uopšte nije ni pila vodu, već uglavnom sokove. Takođe je priznala da je bila svesna da takvim načinom života doslovce truje svoje telo, ali to pripisuje greškama mladosti koje danas više ne dozvoljava.\nInače, četrdesetčetvorogodišnja zvezda i njen dve godine mlađi verenik Džastin Teru su konstantno okruženi glasinama o mogućem venčanju još od kada su počeli da se zabavljaju 2010. godine tokom snimanja filma "Wanderlust". A spekulacije o mogućoj trudnoći su počele da se zahuktavaju onog momenta kada je ovaj par objavio veridbu.\n"Ljudi me stalno zovu i pitaju da li sam se udala, da li sam već rodila devetstoto po redu dete, da li planiram svadbu a njih ne zovem", požalila se Dženifer Aniston i dodala da takve momente uspeva da prebrodi uz podršku porodice i prijatelja.


Корисник:Millbot/nepostavljeno/2010-12-01 00:06/Banka Inteza gradi novu zgradu u Beogradu — Викиновости\nКорисник:Millbot/nepostavljeno/2010-12-01 00:06/Banka Inteza gradi novu zgradu u Beogradu\nLONDON, 30. novembra 2010. (Beta) - Banka Inteza u Srbiji najavila je da će na proleće 2011. početi da gradi svoju novu poslovnu zgradu, čija je predračunska vrednost oko 45 miliona evra.\n"Na tom projektu će se aktivirati i gradjevinske preduzeća koja trenutno nemaju posla. To će biti objekat na više od 20.000 kvadratnih metara tako da će biti posla i za kompanije koje rade unutrašnje opremanje", rekla je predsednica Izvršnog odbora Inteze Draginja Djurić.\nPrema njenim rečima, plac za novu poslovnu zgradu je kupljen pre dve godine, nalazi se u poslovnom delu Novog Beograda u blizini bivše Kineske ambasade i Ju-biznis centra.\nTo je velika investicija za Srbiju i značajna je za postojeće i nove klijente, rekla je Djurićeva novinarima iz Srbije koji su bili u poseti predstavništvu Banke Inteza Sanpaolo u Londonu. Ona je istakla da Banka Inteza (www.bancaintesabeograd.com) izgradnjom nove poslovne zgrade pokazuje da ima dugoročnu orijentaciju da posluje na srpskom tržištu.\n„Banka Inteza gradi novu zgradu u Beogradu” Новинска агенција Бета, 1. децембар 2010. (српски)\nПреузето из „https://sr.wikinews.org/w/index.php?title=Корисник:Millbot/nepostavljeno/2010-12-01_00:06/Banka_Inteza_gradi_novu_zgradu_u_Beogradu&oldid=2819938”\nПоследњи пут уређено на датум 1. децембар 2010. у 00:08\nДатум и време последње измене странице: 1. децембар 2010. у 00:08


Austrijska vojska obučila dva psa za otkrivanje koronavirusa - Kinologija\n2 novembra, 2021 4 maja, 2022 pre 8 meseci Kinologija\t31 pregleda Koronavirus,Psi\t1 minuta za čitanje\nAustrijska vojska uspešno je obučila dva psa da nanjuše koronavirus, saopštila je danas vojska, što je još jedan dokaz u nizu da se psi mogu koristiti za identifikovanje nosilaca virusa.\nIspitivanja širom sveta od Tajlanda do Velike Britanije otkrila su da psi mogu da koriste svoje čulo mirisa za otkrivanje koronavirusa sa visokim stepenom tačnosti, što sugeriše da bi se mogli redovno koristiti kao dodatna bezbednost na velikim događajima i graničnim prelazima.\nAerodromi u Finskoj su prošle godine počeli da raspoređuju pse za proveru putnika u vezi sa infekcijom koronavirusa.\nAustrijske vlasti su sada potpuno obučile belgijskog ovčara i rotvajlera da otkriju miris koronavirusa nakon što su onjušili više od 3.000 uzoraka, uključujući korišćene maske za lice, sa stopom uspešnosti “visoko iznad 80 odsto”, rekla je ministarka odbrane Austrije Klaudija Taner.\n– Odavno znamo da naši službeni psi mogu da nanjuše razne materijale… Ali ono što smo ovde postigli je nešto veoma posebno – izjavila je ona na konferenciji za novinare.\nPukovnik Oto Kopič, šef vojnog centra za obuku pasa, rekao je na konferenciji za novinare da je psu sa prethodnim iskustvom u traganju za nekim materijalima potrebno oko dve nedelje da bi mogao da utvrdi koji uzorci sadrže virus, kao i još tri meseca da bi se potpuno obučio.\n– Austrija nema posebne planove za raspoređivanje pasa obučenih da otkrivaju koronavirus, ali će pomoći u toj obuci u drugim zemljama – rekla je Tanerova.\n← Prethodno Rase pasa koje mogu da žive i 20 godina\nSledeći → ROĐENI LOPOVI – ZAŠTO MAČKE KRADU?\n22 septembra, 2021 4 maja, 2022 pre 9 meseci Kinologija\t1 minuta za čitanje


Zahvalnica za učešće u Karavanu "Daj pedalu raku" 2017 - Bk Borac\nZahvalnica za učešće u Karavanu “Daj pedalu raku” 2017\nU ime Ženskog centra Milica Vrnjačka Banja i ekspertske organizacije Build Energy Team – BET, želimo da Vam se zahvalimo na učešću u realizaciji projekta DAJ PEDALU RAKU 2017, koji već treću godinu zaredom obuhvata sprovođenje Biciklističkog karavana širom Srbije, kao i održavanje Okruglog stola: Kako sprečiti i na vreme lečiti karcinom dojke.\nIzuzetno nam je drago da ste ovom prilikom dali značajnu podršku aktivnostima ŽC Milica Vrnjačka Banja i BETa, odazivajući se našem pozivu da učestvujete i date puni doprinos uspešnoj realizaciji Projekta. Obostrano smo doprineli podizanju svesti široke i stručne javnosti o neophodnosti veće primene mera preventivnih pregleda i rane dijagnostike karicnoma, kao i vođenje zdravog načina i stilova života u cilju smanjenja stope smrtnosti osoba obolelih od malignog tumora dojke.\nIskreno se nadamo da ćemo i u budućnosti nastaviti uspešnu saradnju i zajedničkim naporima doprineti rešavanju značajnih pitanja koja se tiču kreiranja i sprovođenja strategije na nivou Srbije za kontinuirano i permanentno edukovanje o malignim bolestima radi sprečavanja i ranog utvrđivanja i dijagnostike bolesti i smanjenja stope obolelih sa smrtnim ishodom. Takođe, verujemo da će udruženim snagama doprineti i jačanje saradnje države sa udruženjima pacijenata radi stvaranja jednakih uslova kvalitetnog lečenja pacijenata obolelih od karcinoma dojke u svim delovima Srbije.


Od side sada trostruko više oboljevaju mladi muškarci u odnosu na žene, rečeno je danas na konferenciji za novinare povodom 1.decembra, Svetskog dana borbe protiv side. U Srbiji se u poslednjih deset godina zapaža postepeno opadanje broja obolelih od side, ali se istovremeno beleži i promena načina prenošenje te bolesti\nMinistar zdravlja Srbije Tomica Milosavljević ocenio je da se u borbi protiv zaraze HIV virusom odnosno side najviše promenila svest građana Srbije zahvaljujući svakodnevnim aktivnostima širom zemlje u borbi protiv te bolesti.\nDirektorka Instituta za javno zdravlje Srbije Tanja Knežević kazala je da je tokom ove godine u Srbiji dijagnostikovano novih 97 HIV pozitivnih osoba, 36 osoba obolelih od side, i da je registrovano 17 osoba umrilih od te bolesti dok su dve osobe umrle sa HIV-om.\n“Broj muškaraca inficiranih HIV-om, kao i obolelih od side, trostruko je veći u odnosu na žene”, rekla je Knežević, dodajući da je, ukoliko se govori o starosnoj strukturi, najveći procenat HIV pozitivnih osoba (57 odsto) između 25 i 39 godina.\n“To je jedan od najvažnijih razloga zbog čega se u oblasti borbe protiv AIDS-a najviše promenila svest građana Srbije”, rekao je on i dodao da “ne prođe nijedan dan u godini, a da se istom snagom i energijom ne sprovode aktivnosti širom zemlje u borbi protiv te bolesti”.\nMinistarstvo zdravlja uz podršku ministarstva prosvete, UNICEF-a i UNAIDS-a, u svim osnovnim školama u Beogradu organizovalo je danas javni čas na kojem su učenicima sedmog i osmog razreda predočene osnovne informacije o HIV-u, kao i o načinima zaštite.